Koliko je zapravo prazna Knjiga Subote (na 432 Hz) – Suština pasijansa™\nMoram da priznajem da me pomalo fascinira koncept tzv. tribute bendova, onih muzičkih grupa koje dobrovoljno ustupaju svoj kreativni potencijal opusu nekih poznatih, velikih imena tako što de facto kloniraju njihove izvedbe i tako za svoj groš nadoknađuju iskustvo živog susreta sa tim velikima svima onima koji su raspoloženi za to. Pravi i najiskreniji su oni mali, čiji domet su razne pivnice i klubovi, koji su spremni da za trista duša naprave spektakl za pamćenje. Pamtim dobro: dva-tri puta sam se sreo sa novosadskom grupom Pro Rock Angels, čiji repertoar je sastavljen od opusa grupe The Rolling Stones. Ljudi moji: kakve su to žurke!\nIma i onih drugih, koji gađaju veliku priču. E, tu su stvari već malo šarenije. Ali, prvo da čujemo nešto od takve muzike.\nIznenađeni? Bio sam i ja, dok nisam malo zagrebao ispod površine.\nKada je čuo da sam kupio ulaznice za svoj treći susret sa grupom Brit Floyd, ovog novembra u Beogradu, a to sam učinio onog sekunda kad sam saznao za održavanje koncerta, jedan moj drug je najiskrenije pitao: “A zašto to radiš? Čemu to? Nema više Pink Floyda!”\nDa me iole bolje poznaje, taj čovek mi ne bi postavio takvo pitanje. No, nisam mu objašnjavao svoje nazore o oblicima muzike koju volim. Nisam hteo da se ubeđujem sa tim čovekom da nema više ni Betovena, ali Karajanu niko nije smeo da priđe i kaže mu “A zašto to radiš? Čemu to? Nema više Betovena!”. Nisam hteo da budem sarkastičan, pa da mu kažem da u tome što ću ja opet čuti na koncertu Brit Floyda (on ranija dva koncerta nije pohodio) ima više Pink Floyda nego što će biti Jethro Tulla na njegovom pohađanju koncerta onoga što se danas još uvek naziva Jethro Tull, pa i pored prisustva na sceni onoga što se danas još uvek zove Ian Anderson. Nisam mogao da raspravljam o instituciji pohađanja živih svirki sa čovekom koji pre koncerta zna kakav će koncert biti samo zato što se neko zove ovako ili onako – i ništa više.\nMeđutim, upravo me je taj talas razmišljanja doveo do toga da se malčice pozabavim tematikom benda na koji sam naišao u retkom času dokolice, čeprkajući po nekom portalu progresivnog rocka koji nisam odavno pohodio. E, upravo tamo sam se prvi put sreo sa izvedbom numere koju danas slušamo. Stotinu me je misli odjednom pritisnulo kad sam to čuo, najpre sasvim nevezano, a potom sasvim konkretno.\nNajpre sam se prisetio kako će u nedelji koja dolazi, a beše to baš u ovoj nedelji koja je za nama, jedan od samuraja Skoja pohoditi koncert grupe King Crimson u Pragu. Izveštaju sa tog koncerta se nadamo, a taj samuraj nam je poručio da je to baš dobro, jer nada umire poslednja. Pa šta god to značilo. Zasad nam je javio da je vredelo, kao da mi to nismo znali…\nA onda sam se prisetio gorkog osećaja nemoći kad sam, bolno prekasno, saznao da King Crimson ipak nastupa u Budimpešti, iako to nije najavljeno blagovremeno, i kako sam na zvaničnoj berzi fan-kluba mogao da biram jedan od četiri preostala para ulaznica; za dva mesta na kojima vidljivost bine nije sumnjiva, a što me jedino zanima kad već idem na koncert, trebalo je odvojiti 380 €, što je cifra koja izaziva žgaravicu u mom stomaku. Taj koncert je održan upravo sinoć i ja o njemu ne znam ništa, jer ovi redovi su pisani upravo dok je koncert trajao.\nUto sam se prisetio i da album Larks’ Tongues in Aspic (1973) nisam slušao barem deset godina, ako ne i više, mada je King Crimson redovno predmet mog interesovanja kao slušaoca već decenijama. Elem, ova besprekorna minijatura je jedini lagani trenutak na albumu, nešto što je mentalni ekvivalent pauze za kaficu nakon prvog pokušaja ubistva muzičkim sadržajem, a pre nego što vas sustigne ono ludilo koje sledi i koje će nespremnog slušaoca nesumnjivo dotući.\nTu negde sam se setio i da je John Wetton rado pevao ovu pesmu na koncertima u svojim kasnijim godinama. Beše to odličan omaž onom delu sopstvenog izvođačkog i autorskog staža koji ostaje zlatnim slovima ubeležen u biografiju (danas pokojnog) velemajstora klasične britanske progresivne muzike.\nTek nakon svih tih misli, udostojio sam se da proverim o čemu je ovde reč. Stvar me je odvela i dalje, draga tetka iz Kalinjingrada je pomogla kao i uvek, pa sam se upoznao sa čudnom grupom Fleesh, koja nam dolazi iz Brazila i neguje jedan vid progresivnog rocka.\nIspalo je tako da pretragom na netu nisam utvrdio skoro ništa korisno. Ova grupica mladih ljudi očigledno ima veoma dobro osmišljen online nastup i to rade na način tipičan za one kojima je prodaja centralni razlog postojanja. Dakle, nema priče, nema rock’n’rolla, sve je usmereno na posvećenost u izvedbi i besprekornost u rezultatu, unapred se dokazuje da je to sigurna roba.\nNešto tu nije u redu, pomislio sam dok najzad nisam čuo ono što se pokazalo kao ključ; čak ni najveći ovisnici o novcu u tom žanru muzike ne ponašaju se tako. Nešto ne valja.\nTetka mi je poslala iz Kalinjingrada paketić u kojem nije bilo sličica fudbalera, jer ja te sličice ne skupljam, nego se zatekao album Versions (2015) grupe Fleesh, A na njemu, s oproštenjem, pičke i krompirače: osim današnje numere, ima tu obrada grupa Scorpions, Marillion, Renaissance, Kansas, Pink Floyd, Uriah Heep, Queen… Uh braćo, prikočite malo! Kad sam ugledao da se u folderu nalazi “Shadow of the Hierophant“, centralna numera sa epskog debi albuma Stevea Hacketta, kao da mi je neko gurnuo prst u oko. Nije bilo druge: kliknuo sam i preslušao to što je ponuđeno. Ona Crimson numera me je blago asocirala na atmosferu grupe Mostly Autumn, što u mom slučaju znači pozitivnu preporuku – ja tu grupu i sve njene derivate izuzetno volim da slušam – i slagao bih vas ako bih rekao da u tom trenutku nisam razvio pregršt nekakvih pozitivnih očekivanja.\nDa ne bude zabune: ovo je savršeno. Nekome ko nije baš vrlo dobar poznavalac muzike Stevea Hacketta, ovo bih sigurno mogao da podmetnem kao Hackettovu matičnu verziju numere sa albuma Voyage of the Acolyte (1975). Lično, to znači da bih prevario svakog koga poznajem, osim možda Zoće Peacocka, kome je Steve Hackett u facu rekao da mu je teško da poveruje da je slušao njegovu muziku redovno od prvog albuma.\nTakođe, da ne bude zabune: ovo je odvratno. Ne mogu da ukapiram smisao ovome. Ja tribute bendove posmatram kao sredstvo konzumiranja žive svirke. Šta će mi nosač zvuka tribute benda? Ako mi se kod kuće sluša “Shadow of the Hierophant“, posegnuću za Hackettom. Imam skoro sve audio i video zapise koje je Steve Hackett u poslednje 43 godine sačinio, uključujući i zimus objavljeni audio i video sa lanjskog koncerta u Birmingemu, gde cela ekipa svira kao da pouzdano zna da će kroz koji sat nastupiti smak sveta. Ja ću koncerte Brit Floyda u Beogradu pohoditi u novembru svake treće godine dok god bude moguće, ali to ne znači da bih uopšte mogao da poželim da imam neki nosač zvuka te grupe. Njihov smisao počinje i završava se na sceni, oni su toga svesni i to je to. Uvek ću iskoristiti priliku, mada nisam odavno, da opet uživam u onako glatkom ispijanju proizvoda destilerije gospodina Daniela na svirkama Pro Rock Anglesa, ali kod kuće ću uvek vrteti originalne albume Stonesa. I to je to.\nA šta je ovo, suncetižarenoebem? Koje opravdanje da dam ovoj deci, pa da im ne dodelim najgoru ocenu zbog apsolutno promašene paradigme bavljenja muzikom?\nDakle, grupica mladih ljudi demonstrira svoju veštinu kloniranja deset-petnaest grupa, a ta veština je zapravo samo posledica iscrpljivanja u vežbanju dok muzika ne zazvuči potpuno kao original… Pri čemu nikome nije jasno zašto bi to moralo da bude tako. Kakvo traćenje znanja! Kakvo traćenje studijske tehnike i vremena!\nSad je na mene red da pitam: A zašto to radite? Čemu to? Nema više potrebe za još jednim preskupim hotelskim bendom (namera uvrede je jasna: hotelski bendovi su najvulgarniji oblik bavljenja muzikom na svetu). Mnogo bi mi bilo bliže srcu da sviraju i pevaju tako da mogu odmah da kažem “ah, da: pa to je Fleesh!”. A ovako, tu ima svega osim muzičkog identiteta. A to je tužno i beskorisno.\nAh, da: subota je, pokazalo se da i saznanje o nečemu beskorisnom može ugodno da pokrije dan, nego sam hteo da vam skrenem pažnju na još jednu uzgrednu glupost koja samo potvrđuje moju tezu o suštinskoj izgubljenosti ovih mladih ljudi za išta vredno pamćenja.\nElem, ne znam da li ste znali, ali i muzika ima svoje zone teorija zavere. Ne mislim na razne priče o muzičarima – to je nešto drugo – nego baš muzika. Za teorije zavere važi da što su gluplje, to su suštinski zanimljivije, a ova je baš-baš glupa, toliko da vam se mora dopasti: to je zavera o uklanjanju 432 herca. Podsetilo me to što je današnja numera, navodno, naštimovana na 432 Hz.\nMožda znate, možda i ne: standard za štimovanje instrumenata je tzv. kamerni ton A, koji je definisan kao frekvencija od 440 Hz. Za tu potrebu postoje razne štimalice: odvajkada je popularna zvučna viljuška, a danas postoje razne jeftine namenske elektronske štimalice za tu namenu. U praksi, neki instrument u bendu daje ton ostalima: ako ima klavijatura, one su fiksirane, pa daju gitarama potrebne tonove. U simfonijskom orkestru, neki minut pre početka sviranja, kada su se instrumenti već aklimatizovali na temperaturu i vlažnost prostora, uobičajeni dežurni instrument koji drugima daje kamerni ton je oboa. Nikad nisam saznao zašto baš oboa: pretpostavljam da ima veze sa prodornošću zvuka.\nE sad, zavera kaže kako je taj i taj u prošlosti primetio da ako se osnovni ton promeni sa 432 Hz na 440 Hz, to ima takvog uticaja na ljude da oni postaju slabi, neodlučni i skloni manipulaciji. U zavisnosti od potrebe za razvojem ovog idiotskog argumenta, taj neko se menja po potrebi, a danas omiljena ličnost za tu svrhu je Jozef Gebels, ministar propagande nacističke Nemačke, čovek čije iskustveno nasleđe danas koristi negde oko 100% političkih partija na svetu. A kao krunski dokaz da zbilja postoji zavera, upravo se koriste snimci nekakvih orkestara koji su snimili neke (po pravilu opskurne) simfonijske i kamerne kompozicije na jednoj i drugoj frekvenciji, unapred pripremajući slušaoce na to da je ono što će čuti na nižoj frekvenciji neuporedivo vrednije i bolje. U strahu koji podseća na onu priču “Carevo novo odelo”, niko ne priznaje da ne čuje nikakvu razliku u utisku – ama, većina ne primećuje ni razliku u frekvenciji – nego bolji utisak pripisuje zaista tome što je to na 432 Hz, a ne zato što je zvučna kompresija tog snimka bolje izvedena nego na prethodnom snimku (zvučna kompresija je tonski ekvivalent kontrasta na nekoj slici i opisuje očuvanje dinamike orkestra).\nStvar ne može da bude gluplja, a od zavere, nažalost, nema ništa.\nProsto, reč je o tome da je u vreme početaka masovnog snimanja tonskih zapisa, tamo negde između dva rata, najzad primećeno ono što su operski pevači koji su radili sa raznim orkestrima odavno tvrdili da se dešava i bunili se zbog toga: orkestri su koristili različite visine kamernog tona. Sva je istina: niža frekvencija je načelno ugodnija kada je zvuk kvalitetan, a akustika prostora savršena. Ako nije takav slučaj, kvalitet zvuka na žičanim instrumentima se postiže “tvrđom žicom”. Naime, visina tona na žičanom instrumentu zavisi od njenog prečnika i njene zategnutosti (zavisi i od dužine žice, no tako se sviraju različiti tonovi, to se ne bira). Da bi se žica čula bolje, ona mora da bude jače zategnuta; međutim, kad se preteže, to joj povisuje tonalitet; onda mora da bude deblja da bi se frekvencija vratila. No, u istoriji je bilo jako teško praviti deblje žice, jer žica mora da bude homogene debljine celom dužinom da bi imala ispravan ton… Na kraju se svako snalazio kako je znao i umeo, a deljenje snimaka je otkrilo da tu zaista postoji problem i da mnogi pretežu žice preko svake logike; stizalo se čak do 470 Hz, što je odgovaralo violinama. Učinjeni su razni pokušaji standardizacije, da bi najzad tek 1955. godine bio uspostavljen ISO standard za kamerni ton od 440 Hz; pa čak i nakon toga, neki izbegavaju da koriste taj ton za štimovanje orkestra.\nNumerolozi su se koprcali da dokažu da je 432 Hz daleko vrednije, a razni krunski (i ostali) argumenti na mahove poprimaju mere spektakla. Navadite dvoje numerologa različitih pogleda jednog na drugog i zabava je zagarantovana, dok god ste dovoljno udaljeni…\nNajbolji članak na tu temu koji sam otkrio zarad današnjeg pisanja je onaj koji je napisao izvesni Jakub Marian, pa vas upućujem da tamo otkrijete više informacija, ne samo na temu raskrinkavanja ove teorije zavere, već se tamo nađe i poneka korisna informacija.\nMeni u međuvremenu ostaje da primetim da je grupi Fleesh frekvencija od 432 Hz uistinu veoma važna. Ubiše se deca da mi dokažu kako nema pametnog razloga da ih slušam. Pa dobro, neka bude tako…\nPrethodno Prethodni prilog: Duplikat\nSledeće Sledeći prilog: Nikada nisam ni pomislio da bi moglo da mi se desi\nFotografija dana, 6. januar 2012


TEST: Peugeot 308 1.5 BlueHDi - Vrele gume\nmar. 12, 2022 u 9:58 am\n12 marta, 2022 1 komentarPeugeot 308 BlueHDi 130Test Peugeot 308\nTržište ga je dugo očekivalo, pogotovo mi u Srbiji. Kako dolikuje pravom lavu, stigao je prilično neustrašivo u isto tako prilično nezgodna vremena. Ipak, umesto da kukamo šta nas sve čeka iza ove ratno energetske krize, evo nama prilike da malo skrenemo misli u lepom pravcu upoznavajući novi Peugeot 308 1.5 BlueHDi\nIako sam bar sto puta rekao isto, o dizajnu se ne raspravlja, ne da čoveku đavo mira, pa evo i nekoliko ličnih utisaka spoljašnjosti novog 308.\nPre svega rekao bih, zanimljivo, agresivno i osvežavajuće. Za divno čudo Peugeot je uspe da „pobegne“ od kompromisa da se svima sviđa i na istoku i na zapadu i u Evropi. Ostao je nekako svoj, što je dobro.\nDa bi se što više vizuelno distancirao od bratskog Opela, pribegli su radikalizaciji dizajna kroz novi logo smešten na prenaglašeno agresivnom prednjem delu. Linija boka je dinamična a zadnji deo koliko je to danas moguće, sasvim originalan, sa nekoliko oštrih rezova.\nUpravo oni prave i prvi problem, jer u sebi zadržavaju svu nečistoću koja se podigne sa kolovoza od prašine do blata i snega.\nPrilikom pranja, oštri džepovi na vratima prtljažnika postaju neiscrpan rezervoar zaostale sapunice koju treba posebno i detaljno ispirati.\nZa Peugeot izgled enterijera je uvek predstavljao pitanje časti. Navikli smo još od Peugeota 204 iz sedamdesetih prošlog veka da je to priča za sebe. Isto je tako, ako ne i više danas. Najpre, ima problem sa kritičarima koji ne mogu da izađu iz svoje mentalne kutije i prihvate išta drugačije od već viđenog. To se naravno najviše odnosi na položaj instrument table i oblik upravljača.\nOsim fututurističkog pristupa, verujem da ih najviše kritikuju oni koji nikada nisu ni vozili noviji Peugeot. Ovde ću da ponovim rečeno u video recenziji, smatram i da su pregledni i da su pozicionirani u vidnom krugu vozača i da je upravljač više nego prijatan u ruci.\nIstovremeno su preterali sa trodimenzionalnom digitalizacijom „instrumenata“ tačnije digitalnih prikaza, pomalo da se čovek i uplaši. Nedostaje mi pa makar bio i digitalan, klasičan crno beli „cajger“.\nMogu se prilično pohvalno izraziti i za organizaciju „infotejmenta“ i uopšteno komandi koje prate svakodnevno korištenje vozila. Pregledno, sada i još preglednije sa velikim tasterima ispod monitora.\nInače, valja naglasiti, enterijer je stvarno zanimljiv i originalan uz prilično dobar kvalitet materijala. Nešto se prištedelo u donjim delovima plastičnih obloga, ali možemo to u ovom masovnom C segmentu i oprostiti, jer bi luksuziranje u svim detaljima odnelo cenu u nebesa.\nSlično je i sa zvučnom izolacijom, koja je korektna osim podvozja, odakle dopire spoznaja o mnogo toga šta se dešava ispod automobila.\nTestirani 308 je stigao u GT sportskoj verziji koja poseduje njoj prilagođena luksuzna ali ipak sportska sedišta. Sjajno obuhvataju telo vozača, uporišta su funkcionalna i efikasna ali uz osećaj da bi ipak želeo da manje žulja a više ljulja. To ide sa vremenom, kilometražom, kilogramima i shvatanjem izvorne fukcije automobila. Da udobno, bezbedno i ekonomično stignem gde sam naumio.\nZadnja klupa je bogato profilisana ali bi mogla biti komfornija, dok je prtljažnik sa 412 litara zapremine koristan i u standardu klase.\nHvala Peugeotu što prati trendove ali i poštuje tradiciju koja još živi. Hoću reći, iako u smanjenom obimu za nas dizel „vampire“ je ostavio ipak jedan pogonski sklop.\nIako to više nije izbor između 100/130 ili 160 KS, ovaj ne tako novi ali osveženi 1,5 BlueHDi sa 130 KS i 300 Nm nudi dokaz da ta nova vremena još nisu došla niti će tako brzo, dok ner rešimo samo jedno prosto pitanje: ko će da priozvede toliku električnu energiju u budućnosti?\nEkonomičan i relativno čist mali dizel još uvek nema pravu, masovnu alternativu.\nOdmah treba i konstatovati, novi Peugeot 308 Hdi ima gotovo 1.400 kilograma, što svakako agregatu od 130 KS neće previše prijati.\nU praksi se to i očitava. Pri startu traži malo više obrtaja, uz sasvim prosečne performase. Za one koji žele da iscede i poslednji atom snage, savetujemo sportski mod korištenja, kada Peugeot 308 Hdi pruža ono što od njega očekujemo.\nPeugeot 308 prikazuje prijatnu agilnost, dinamičnu vožnju, siguran i tačan ulazak u krivinu, tihu konstantnu vožnju na auto putu.\nUpravljač vraća prilično utisaka prema vozaču, što vožnju 308 čini zanimljivom i ugodnom, ali ne pretrano udobnom.\nSetap ogibljenja je prilično tvrdo trimovan, za dobre puteve i visoke performanse po pitanju dinamike vožnje, što je i osnovni subjektivni utisak.\nTridesetak konja više bi prijalo, ali nisam ubeđen da bi iko imao nekakve posebne koristi od toga, osim intezivnijeg zagađenja i više potrošnje goriva. Pohvalio bih i osmostepeni automatski menjač koji lepo sarađuje sa motorom i izvlači iz njega sve i u pravom trenutku.\nŠto se tiče potrošnje, ovaj HDi je tradicionalno ekonomčan agregat što je potvrdio i na ovom testu, dodatno podstaknut solidnom aerodinamočnom performansom od 0,28. Na regionalnom putu trošili smo oko 4-4,5 litara u gradu oko 6,5 što je uprosečilo potrošnju na izvanrednih 5,8 litara na 100 pređenih kilometara.\nGermanizacija je stigla i do Peugeota, ali je ostao još uvek šarmantan i automobil sa dušom.\nCena od 24.000 do 31.000 koliko košta testirani model. U poređenju sa najjeftinijim „električarima“ Peugeot 308 1.5 Hdi je klasična premija!\nFoto: Lara Piroški, Miroslav Šosberger\nTip karoserije: hedžbek, 5 vrata\nDimenzije ( DxŠxV): 4.367 x 1.852 x 1.444 mm;\nMeđuosovinsko rastojanje: 2.675 mm;\nZapremina prtljažnika 412-1.323 l;\nMasa praznog vozila: 1.361 kg\nAgregat: 1.5 BlueHDi, turbodizel, 4 cilindra,\nRadna zapremina i snaga SUS motora: 1.446 cm3;\nSnaga: 130 KS pri 3.750 o/min;\nMaks. obrtni moment: 300 Nm pri 1.750 o/min;\nMenjač: EAT automatski 8;\nKočnice: Samoventilirajći diskovi napred i nazad;\nProsečna potrošnja benzina na testu: 5,8 l na 100 km;\nZapremina rezervoara: 52 l;\nPočetna cena u Srbiji: 24.000 evra\nCena testiranog modela: 31.000 evra\nTagoviPeugeot 308 BlueHDi 130Test Peugeot 308\n16 marta, 2022 у 16:38\nIzuzetno lep automobile,verujem,I kvalitetan,Samo…vecini nedostupan.Uzivajmo u njegovojoj lepoti!Ziveo dizel!\nFCA u dva meseca pet radnih dana


Imes ispao iz Al Dahrinih planova - ЖУРНАЛИСТ\nKompanija iz Ujedinjenih Arapskih Emirata, koja je preuzela vlasništvo nad PKB-om, nije se odlučila za preuzimanje nagomilanih dugova, pa je Imes (mesna prerađivačka industrija) otišao u stečaj.\nGomila pasa se okupila oko kontenjera iza montažne kuće u Ulici Ratomira Stojadinovića u Padinskoj Skeli. Nesnosan miris proteže se stotinama metara uokolo, a uzrok je gomila pokvarenog i istrulelog mesa koje je bačeno iza prodavnice. Cela fasada je ispisana grafitima, a oluci i zaštitne rešetke su već skinute. Na ulaznim vratima nalazi se oglas koji glasi “Potrebni radnici”, ali prijava sigurno neće biti, s obzirom da firma više ne postoji…\nIndustrija mesa Imes, koja je šezdeset godina radila pod okriljem PKB-a, dolaskom novih vlasnika, prestala je da postoji. Stavljena je tačka na kraj nekada uspešnog pogona, koji se prethodnih godina suočavao sa mnogim teškoćama. Plate su kasnile mesecima, pa su radnici mahom tražili sreću na drugom mestu. Jedina nada bila je dolazak Al Dahre, za koju se verovalo da bi mogla da preuzme sve dugove, ali to je ostala samo pusta želja.\nSve radnje na ostalim lokacijama u okviru beogradske opštine Palilula su obustavile proizvodnju, s izuzetkom jedne od ukupno tri u Padinskoj Skeli. Poslednja koja je i dalje otvorena će katanac na bravu staviti kroz nekoliko dana. Preko 400 radnika je ostalo bez posla, ali s obzirom da im platni čekovi mesecima nisu popunjavani, deluje da neće mnogo žaliti za bivšim poslodavcima.\nUnutrašnjost prodavnice je svojom čistoćom podsećala na apoteku, uprkos skorom zatvaranju radnje. Pod je bio besprekorno čist, izlog izglancan do tančina, a paučine manje nego na golu Kaspera Šmajhela nakon šuta Vensana Kompanija. Buka zastarelog i praznog frižidera ispunjavala je prostoriju. U izlogu su ostali samo suhomesnati, ne toliko kvarljivi proizvodi. Iz pomoćne prostorije koja je služila pripremi mesa, osećao se jak miris kafe. Na omanjem stolu tanjir sa sendvičima, radio i tabla za šah. Jedan od odlazećih radnika, Nenad Veličković čekao je kolegu koji je otišao po cigarete. Sva sreća pa partija šaha nije morala da čeka, jer se u ovom delu Beograda on izučava od malih nogu.\nSlušajući Nenada, stiče se utisak da ga gubitak posla uopšte ne uznemirava:\n“Eh, da sam se nervirao svaki put kada bi se ovako nešto desilo. Radio sam kao magacioner pre ovoga, a uvek imam mogućnost da opet odem tamo. Mesar sam po struci, pa mi je ovo nekako bilo bliže, kako pozivu, tako i kući. Kolega i ja se znamo još iz srednje škole, pa mi je jedino krivo što nećemo više raditi zajedno”.\nImes je poslovao punih šezdeset godina u okviru PKB-a. Sa manje ili više uspeha funkcionisali su na području leve obale Dunava, ali su u 21. veku kola krenula nizbrdo. Poput PKB-a koji se suočio sa unutrašnjom krizom, neveštim rukovođenjem i finansijskim malverzacijama, situacija se odrazila i na Imes. Dugovi su rasli, platni spisak se skraćivao, a plate kasnile. Sve dok se na ugovoru o neizbežnom stečaju nije našao arapski pečat.\n“Bilo je super prvih par meseci dok je plata bila redovna, dobijali smo čak i neke od proizvoda na poklon za praznike. Odjednom je plata prvo smanjena, onda je kasnila, a na kraju je nije bilo uopšte. Ostao sam jer sam mislio da će se možda na kraju sve rešiti, a nekako sam se navikao na rad ovde. Poslednjih par nedelja je sve stalo, meso je prestalo da stiže, a onda nam je rečeno da ono što je ostalo možemo sami iskoristiti, jer prodaje više nema. Ostajemo ovde još par dana, ne znamo ni sami zašto, a onda se i ova radnja zatvara. Valjda sam još uvek ovde, samo zbog kolege i društva”, dodao je Nenad.\nRadnici nemaju prava na neisplaćene zarade jer firma zakonski više ne postoji. Verovatnoća da će neko preuzeti sve dugove, uključujući i one prema bivšim zaposlenima, nije velika. Pitanje je koliko će još ljudi u Al Dahri (PKB-u) ostati bez posla, te koliko će različitih postrojenja biti zatvoreno s obzirom na prve, radikalne poteze nove uprave. Oko trećina radnika je otpuštena, a krajem jula očekuju se novi rezovi. Trenutna situacija ne obećava mnogo…\n“Svašta mi se desilo dok sam radio ovde, pa se možda nađe i neko da ovo opet pokrene. Možda nam onda i plate ono što nam duguju”, zaključio je Nenad.\nKolega se u međuvremenu vratio, a nijedan sendvič ga, nažalost, nije sačekao. Još nekoliko dana će njih dvojica provesti na ovom mestu pre nego što ga zatvore na neodređeno vreme. Barem neće biti gladni, a nije ni na odmet sakriti se od majskih kiša koje more Beograd. Uzgred, Nenad je jedan od vrsnijih šahista na koje možete naleteti.


PORTAL: Amerika - utočište za naciste\nAmeričke obaveštajne službe su posle Drugog svetskog rata od SAD načinile utočište za naciste i njihove saradnike, navodi se u izveštaju Sekretarijata za pravosuđe koji je objavio jučerašnji „Njujork tajms".\nOd naciste do oca rakete „Saturn V"... Artur Rudolf\nSekretarijat je od 2006. godine pokušavao da spreči objavljivanje u javnosti tog izveštaja, koji ima 600 stranica i proizvod je šest godina rada ali je, pod pretnjom tužbe, prošlog meseca predao prilično redigovanu verziju privatnoj grupi pod nazivom „Arhiva nacionalne bezbednosti".\nMnogi delovi koji su u pravnom i diplomatskom smislu bili osetljivi, uklonjeni su, ali je „Njujork tajms" došao u posed kompletne verzije.\nIzveštaj navodi da je OSI saznala da je nekim nacistima garantovan ulazak u SAD iako su vladini zvaničnici znali za njihovu prošlost.\n„Amerika, koja se ponosi time što je utočište za progonjene, postala je - u izvesnoj manjoj meri - i utočište za progonitelje", kaže se u izveštaju. „Neki mogu da vide saradnju vlade sa progoniteljima kao faustijansku nagodbu. Drugi će je videti kao razuman moralni kompromis, rođen iz nužde", dodaje se. U izveštaju se navodi i da je broj nacista koji su ušli u SAD gotovo sigurno znatno manji od 10.000, koliko se često navodilo. Od stvaranja OSI, više od 300 nacista je deportovano, oduzeto im je državljanstvo i zabranjen ulaz u SAD. Među nacistima koji su dobili pomoć američkih obaveštajnih zvaničnika, navodi se Oto fon Bolšving, pomoćnik Adolfa Ajhmana, koji je pomagao u razvoju početnog plana „čišćenja Nemačke od Jevreja", a kasnije u SAD radio za CIA. Fon Bolšving je umro iste godine kada je sekretarijat zatražio njegovu deportaciju. Takođe se pominje Artur Rudolf, nacistički naučnik koji je doveden u SAD zbog stručnosti u raketnom programu. To je bilo u okviru operacije „Spajalica" (Paperclip) za regrutovanje naučnika koji su radili za naciste. Rudolf je kasnije dobio priznanje NASA kao otac rakete „Saturn V", koja je Amerikancima omogućila let na Mesec. U izveštaju se navodi zahtev drugog čoveka sekretarijata za pravosuđe iz 1949. godine, kojim se od imigracionih vlasti traži da dozvole Rudolfu da iz Meksika ponovo uđe u SAD, da se „ne bi naškodilo nacionalnim interesima".\nKasnije se ispostavilo da je Rudolf mnogo više bio aktivno uključen u eksploataciju ropskog rada zatvorenika, nego što su to obaveštajni zvaničnici priznavali. On je deportovan 1984. godine u Nemačku, uz protivljenje obaveštajnih zvaničnika.


Mještani Uborka odlaze iz kuća zbog neugodnih mirisa sa deponije | N1 BA\n16.09.2019. |21:53 |\nDobili batine i prekršaje naloge od 500 KM 13.12.2019.\nIma li rješenja za deponiju Uborak? 11.12.2019.\nDramatične i potresne scene u Mostaru 09.12.2019.


Jedan od najpoznatijih glumačkih parova čeka prinovu – Filmonizirani\nPočetna/Svaštara/Jedan od najpoznatijih glumačkih parova čeka prinovu\n18/05/2020 Svaštara Komentari isključeni za Jedan od najpoznatijih glumačkih parova čeka prinovu\nOva godina je vjerovatno jedna od najboljih ikada za Joaquin Phoenixa, glumca koji je ove godine dobio Oscara za ulogu Jokera. Osim ovog velikog priznanja, on će, kako pišu strani mediji, postati tata!\nNaime, Joker i njegova partnerka, popularna glumica Rooney Mara, zvijezda filma “Djevojka sa tetovažom zmaja”, čekaju svoje prvo dijete. Mediji tvrde da je Rooney u petom mjesecu trudnoće.\nNjih dvoje su u vezi tri godine, a upoznali su se na snimanju filma. Zanimljivo je da je Phoenix bio ubjeđen da ga glumica prezire, a onda je shvatio da joj se, u stvari, dopada, ali da je suviše stidljiva. Phoenix je izjavio da je ona jedina devojku koju je “istraživao na internetu”.\nJoaquin Phoenix imao je veoma težak život, prošao je kroz prosjačenje da bi zarađivao, izgubio je brata, čuvenog glumca Rivera, bio dio sekte… Međutim, danas je postigao izvanredne rezultate i napokon živi srećnim životom.\nTagoviJoaquin Phoenix Joker Oscar Rooney Mara


Jedna namirnica čisti prozore kao od šale, a nisu ni soda bikarbona ni sirće\nM. P. 22. juna 2022. 20:38\nČišćenje prozora je posao koji, koliko god nam se ne dopadao, povremeno moramo da obavimo. A kada se priča o čišćenju, onda je tu obavezno i priča o sredstvima kojima se to radi.\nKao jedno od najefikasnijih, najčešće se spominje alkoholno sirće.\nMeđutim, na društvenim mrežama se, sve češće, kao efikasno sredstvo pominje i crni čaj.\nPratioci „kraljice čišćenja“, gospođe Hinč tvrde da je delotvorniji u čišćenju od sirćeta i da daje savršene rezultate.\nNaime, za to je zaslužan njegov sastav, odnosno taninska kiselina koja može da „razbije“ i najtvrdokornije naslage masnoće i prljavštine.\nKljučno je pravilno ih postaviti: Uz četiri koraka imaćete najlepše…\nSigurno niko ne zna zašto su prozori na avionu uvek okrugli\nKako do blistavo čistih prozora: Tajna čišćenja i najnepristupačnijih…\nZašto na prozorima holandskih zgrada nema zavesa\nMnoga sredstva ih samo razmažu po staklu prozora, ali to nije slučaj i sa crnim čajem.\n– Ne treba vam ni sunđer, ni krpa, jer je sa čajem najbolje čistiti novinama, a nakon što ih očistite, prozore samo isperite vrućom vodom – savetuju pratioci gospođe Hinč koji su sastavili i temeljian vodič za čišćenje prozora, korak po korak.\nPočnite uklanjanjem prašine sa okvira prozora usisavačem ili krpom. Isto uradite i sa roletnama, a ako imate zavese, pre čišćenja ih skinite i operite. Ako na prozorima imate mreže protiv komaraca skinite ih pa prebrišite mokrom krpom ili operite sapunom i vodom i osušite.\nDok se oni suše, mekom četkom ili peškirom operite spoljnu stranu stakla i okvira. Poprskajte kupovnim sredstvom ili crnim čajem koji ste ohladili i stavili u flašicu sa raspršivačem. Papirnatim ubrusom koji ne ostavlja dlačice, krpom od mikrofibera ili novinama prozore prebrišite od vrha do dna. Ako na njima ostanu pruge, obrišite još jednom dok staklo ne bude skroz čisto. Poslednja dva koraka ponovite i na spoljnoj strani prozora.\nCela kuća će vam dugo predivno mirisati samo ako ovo stavite…\nOva boja posteljine je najgora, a mnogi je vole: Stručnjaci…\n17:21: MUP Crne Gore: Srbija ponudila pomoć u gašenju požara u u Herceg Novom\n17:17: Ruske diplomate napuštaju Bugarsku\n17:14: Italija: Komad glecera usmrtio najmanje četiri planinara\n17:14: Adžić: Srbija ponudila pomoć u gašenju požara u CG\n17:07: Hrvatska ponudila CG kanadere za gašenje požara u HN\n16:54: Predsednik Severne Makedonije: Francuski predlog je prihvatljiv kompromis\n16:54: Pendarovski: Francuski predlog je prihvatljiv kompromis\n16:45: H. Novi: Kuce vise nisu ugrozene, vetar otezava gasenje vatre\n16:18: Turske vlasti zadržale ruski brod sa žitom za koje Ukrajina kaže da je ukradeno


Carine na uvoz kineskih proizvoda će naštetiti američkoj ekonomiji | Poslovnisvijet\nU: Robe i sirovina, Svijet, Vijesti\nČetrdeset pet američkih poslovnih udruženja koja predstavljaju neke od najvećih kompanija u zemlji pozvalo je američkog predsjednika Donalda Trumpa da ne uvodi carine na kineske proizvode jer će biti “posebno štetne” za američku ekonomiju i potrošače.\nTrumpov kabinet je objavio da priprema carine na uvoz kineskih proizvoda u sektorima informatičke tehnologije, telekomunikacija i robe široke potrošnje kako bi prisilio Peking na promjenu politike prema zaštiti intelektualnog vlasništva i na području investicija.\nUdruženja su u nedjeljnom pismu američkom predsjedniku upozorile da bi potencijalne carine na kineske proizvode podigle cijene robe široke potrošnje i prouzročile ukidanje radnih mjesta i pad finansijskih tržišta.\nGrupa potpisnica uključuje Američku privrednu komoru, Nacionalnu federaciju maloprodaje i Vijeće informatičko-tehnološke industrije.\n“Pozivamo vladu da ne uvodi carine i da u saradnji s poslovnom zajednicom pronađe učinkovito, ali izbalansirano rješenje za kinesku protekcionističku trgovinsku politiku i prakse koje će zaštititi američka radna mjesta i konkurentnost”, poručile su grupe.\n“Carine bi bile posebno štetne”, tvrde one.\nPismo je najnovija potvrda produbljivanja rascjepa između Trumpa i poslovne zajednice oko trgovinske politike sve agresivnijih poteza američkog predsjednika koji su po njegovom tumačenju nužni kako bi se zaštitila američka industrija.\nUdruženja pozivaju Trumpa na saradnju s trgovinskim saveznicima u poticanju promjena u kineskoj politici. Iako kineski pristup trgovini zabrinjava, jednostrane carine samo će izolirati SAD od saveznika i podstaći ih da istisnu američke kompanije iz Kine kada Peking poduzme protumjere, objašnjavaju.\n“Pozivamo administraciju da poduzme odmjerene, komercijalno značajne akcije koje su u skladu s međunarodnim obavezama i štite interese američkih izvoznika, uvoznika i investitora, umjesto da kažnjavaju američkog potrošača i ugrožavaju odnedavno poboljšanu konkurentnost američke ekonomije”, zaključuje se u pismu.\nOznake:AMERIČKA EKONOMIJAKINESKA EKONOMIJA\nPrethodna : 21. Business cafe – Žene na čelu uspješnih IT i modnih kompanija u BiH\nSlijedeća : Austrija povećala prognozu privrednog rasta\nTrump zaprijetio: Smijenite me i ekonomija će propasti


Objavljen Javni poziv za zakup objekata i lokacija za postavljanje privremenih objekata sezonskog karaktera – Portal Herceg Novi\nObjavljen Javni poziv…\nObjavljen Javni poziv za zakup objekata i lokacija za postavljanje privremenih objekata sezonskog karaktera\nDirekcija za imovinu i zastupanje je objavila Javni poziv za davanje u zakup objekata i lokacija za postavljanje privremenih objekata sezonskog karaktera putem javnog nadmetanja, za period od 01.07.2021.– 15.09.2021.\nU pitanju je više lokacija u naseljima Topla, Igalo, Meljine i Herceg Novi (Škver i lokacija kod hotela “Plaža”).\nZainteresovana lica mogu izvršiti uvid u predmetne lokacije u kancelariji broj. 88 na trećem spratu – Sekretarijat za prostorno planiranje i izgradnju Opštine Herceg Novi, u vrijeme prijema stranaka. Pravo učešća na javnom nadmetanju imaju sva fizička i pravna lica, koja dostave blagovremenu i kompletnu dokumentaciju i dokaz o uplaćenom depozitu u iznosu od 100,00 eura na žiro račun Glavnog trezora Opštine Herceg-Novi, broj: 510-208-95, uz napomenu da se uplata vrši na ime „depozita za učešće na javnom nadmetanju“.\nRok za podnošenje ponuda je 09.06.2021.godine. Javno nadmetanje – aukcija će se održati 10 i 11.06.2021 .godine za sa početkom u 9.30 časova u prostorijama Opštine Herceg-Novi u prisustvu prijavljenih i registrovanih učesnika za nadmetanje.\nBliža obavještenja po osnovu ovog javnog poziva se mogu dobiti na telefon: 031-321-052 lokal 257 ili neposredno u kancelarijama Direkcije za imovinu i zastupanje u zgradi Opštine Herceg-Novi, u vrijeme prijema stranaka.\nUslove i način učešća zainteresovani mogu potražiti na sajtu Opštine.\nTags: javni pozivprivremeni objektizakup


Puštena nova dionica preko Čemerna (VIDEO) | BN\nPuštena nova dionica preko Čemerna (VIDEO)\nDionica puta Gacko-Foča preko prevoja Čemerno, koja se gradila pet godina, uz sredstva iz budžeta Republike Srpske u iznosu od 72 miliona KM, danas je zvanično otvorena za saobraćaj.\nRepublika Srpska 05.08.2013 | 22:53\nDionica puta Gacko-Foča preko prevoja Čemerno, koja se gradila pet godina, uz sredstva iz budžeta Republike Srpske u iznosu od 72 miliona KM, danas je zvanično otvorena za saobraćaj.Dodatne troškove od oko 15 miliona KM, zbog, kako je rečeno, pojave klizišta i poteškoće u izvođenju radova, platiće izvođač radova "Integral inženjering" Laktaši, koji je dao garancije od dvije godine za urađeni posao. Rok za završetak radova na ovoj trasi magistralnog puta, dužine devet kilometara, prolongiran je više puta, a trebalo je da se završi još 2011. Zvaničnici Republike Srpske kažu da je do produžetka roka došlo iz objektivnih razloga, jer su tokom radova, zbog pojave klizišta, obavljena dodatna geomehanička ispitivanja terena, te urađena izmjena i dopuna projektne dokumentacije. Ovog proljeća se, naime, nakon obilnih kiša ponovo pojavilo veliko klizište koje je u potpunosti uništilo tek sagrađenu saobraćajnicu između tunela Čemerno i Surdup, dugu oko 800 metara. Predsjednik Republike Srpske Milorad Dodik je, nakon otvaranja dionice preko Čemerna, rekao da je "Republika Srpska , u teškim vremenima, na zadovoljstvo naroda Hercegovine, ali i Srbije i regiona, uspjela da uradi ono što niko do sada nije". "Riješili smo ovaj, ali ćemo riješiti i druge probleme", dodao je. Realizacija Projekta "Trajno rješenje klizišta Čemerno na magistralnom putu M-20 Foča-Gacko" u vrijednosti od oko 72 miliona KM, najavljena je još u decembru 2007. godine, a finansirala se iz ekonomsko-socijalne komponente Razvojnog programa Republike Srpske. Radovi su počeli u septembru 2008.godine. [jwplayer config="Out-of-the-Box_copy" mediaid="43576"]\nMilorade do neba hvala!!! Bitango, Skorojevicu!!\nBilo bi fino kada bi se neko od novinara potrudio i objavio simbolicnu kartu sa prevojom Cemerno, tako da se zna gdje se to uopste nalazi!\nZa 8 kilometara puta utrošeno 87 miliona KM. Radovi trajali 5 godina. Svaka čast Laktaškoj firmi na brzini izvođenja radova. Treba samo moliti boga da nebude obilnih padavina, jer bi se klizište opet pojavilo. Milorade nisi ti pomogao Hercegovini nego sebi i Stankoviću, namještajuči sve poslove Integral inžinjeringu.\nBilo je krajnje vrijeme da ovaj dio RS , dobije neki kapitalni infrastrukturni objekat ovog tipa. Srećno nam svima\nTako treba povezati sve dijelove RS i jacati RS kao jedinstvenu cijelinu , dvojno drzavljanstvo sa Srbijom , juzni tok samo na teritoriji RS itd .\nNa Milorada smo naučili i na na njegov bahati rječnik, al' se s grozim na rječi vladike Grigorija, možda bi bolje bilo da je vladika snsd-eovski nego hercegovački, bar bi mogao da pažljivije bira rječi jer on je vladika svih hercegovaca, a ne samo nekolicine i da nam bude uzor svima.\nU Republici Srpskoj vlada samo čemer i jad, a ova grupa hohštaplera se sastala ispred tunela Čemerno koji će još više donijeti jada i čemera ljudima u Republici Srpskoj.\nSamo jos da izgradi aerodrom na Zupcima pa da letimo. Nadam se da ga on nece graditi. Okoncace vladavinu.\nZa ovo malo sta je uradjeno dugo je trajalo i preskupo ovo nije normalno,a ko ovo podrzava onda samo mogu reci da sa njim nesto nije u redu..\nGrigorije beno jedna\nDaj Bože da izdrži dvije godine!\nДао гаранцију 2 год. Која је то жалост и биједа комплетне власти и опозиције\nA, ima li ovom narodu ista da valja?!\nLijepo je sto su ovo uradili a ruzno je sto su pola od 80 miliona ukrali u svoj dzep!?\nNe mogu da vjerujem kako ljudi pametuju. Procitajte malo, ako vec ne znate, garancija od dvije godine je maksimum koji se daje na slicne projekte, sve nakon toga prelazi u odrzavanje. Ko god je vidio ovo, svjestan je da je to ogroman projekat i da ova cijena uopste nije velika..\nDebelo plaćeni projekat je "zakazao". Baš me zanima koji su ga inžinjeri radili. Hvaliti ti se tolikim kašnjenjem je licmjerno. Da su se otvarale konzerve na svečanosti i to bi predsjednik morao da uradi.\nMILORADE RESPECT!!! SVAKA ČAST!!!\nE, ovo je stvarno bio najveci problem, svi ostali su "sitnica"!\nPredsjednice HVALA!!! A ovi dusmani sto se nesto "zale", njima nista ne valja i nisu zasluzili ni ovo! Kome se ne svidja neka ide starim putem!


Gorivo jeftinije i do 0,15 KM po litru – Top Portal\nutorak 31 marta 2020 / 6:52\nIZ KONJICA STIŽU DOBRE VIJESTI – TROJE OZDRAVILO: Sveštenik Milan Bužanin otkriva kako je pobijedio koronu\nKomentari su isključeni na IZ KONJICA STIŽU DOBRE VIJESTI – TROJE OZDRAVILO: Sveštenik Milan Bužanin otkriva kako je pobijedio koronu\nKomentari su isključeni na ČETVRTA SMRT U MOSTARSKOJ BOLNICI: Umrla žena iz Širokog Brijega\nKomentari su isključeni na SVE ODLUKE PRODUŽENE DO 13. APRILA Višković: Usvojene nove mjere za starije od 65 godina\nKomentari su isključeni na Deveta žrtva koronavirusa: U Tuzli preminula žena iz Brčko distrikta\nTrebinjski štab utvrdio NOVE MJERE za prevenciju virusa korona\nKomentari su isključeni na Trebinjski štab utvrdio NOVE MJERE za prevenciju virusa korona\n„Kvalitetniji dizel koji imamo bio je 2,35 KM, a sada je 2,30. Kod nas je gorivo pojeftinilo četiri-pet feninga“, kažu u ovoj pumpi.\n„Gorivo je bilo 2,12 KM, ali je prije neki dan sniženo na 2,06, dok sada cijena po litru i dizela i benzina košta oko 1,92 KM“, kažu na jednoj bijeljinskoj pumpi.\n„Razlozi su pad cijene sirove nafte na svjetskom tržištu duži period i niža cijena u rafinerijama u okruženju od kojih distributeri u RS nabavljaju gorivo“, kaže Berak i dodaje da je neizvjesno prognozirati koliko će trajati trenutno stanje na svjetskom tržištu, ali da je važno napomenuti da su distributeri nafte i naftnih derivata i dalje cjenovno najniži u regionu.\n„Svaki fening pojeftinjenja goriva znači za naše poslovanje, ali ovo je zaista malo, jer svaka cijena dizela za nas prevoznike preko 1,70 u ambijentu u kom radimo je previsoka. Znamo da postoji slobodno formiranje na tržištu cijene goriva, ali nama ovo smanjenje zaista ne znači mnogo“, ističe Grbić.\nU Udruženju „Naftni komitet BiH“ podsjećaju da cijene goriva u BiH zavise od cijena po kojima se uvoznici snabdijevaju od rafinerije, te od fiksnih davanja državi koja su neosjetljiva na globalnu cijenu sirove nafte.\n„Vjerujemo da bi moglo doći do pada cijena goriva u BiH, što je već i slučaj na pojedinim benzinskim stanicama u RS. Očekujemo da će se taj trend nastaviti i na stanicama u FBiH, kako bi građani ipak osjetili poboljšanje u ovom smislu. Trend smanjenja cijene barela je uslovljen globalnim makroekonomskim pokazateljima i niko sa sigurnošću ne može predvidjeti dalje kretanje cijene barela sirove nafte“, kažu u „Naftnom komitetu BiH“.\nStravična nesreća kod Požarevca: U sudaru automobila i kamiona dvije osobe poginule, saobraćaj obustavljen


PECAROŠI PROTIV KIŠE: PECAROŠI POBEDILI : Srbobran.net web portal\nU svrhu promocije zdravog stila življenja, učenici različitih osnovnih škola sa teritorije opštine Srbobran su se okupili kako bi se međusobno takmičili u ribolovu i tako ponudili pozitivan primer svojim vršnjacima ali i odraslima.\nDogađaj je organizovan od strane Mesne zajednice "Srbobran" i ribolovačkog udruženja "Šaran" iz Srbobrana u saradnji sa lokalnom samoupravom, a dodatnu pomoć i podršku pružila su i udruženja "Ruka Spasa" i "Plavi krug"-\nZnačajan podsticaj došao je i od Centra za sport i turizam, u vidu obezbeđenih pehara i medalja, a za potpun ugođaj, na licu mesta nalazili su se spremni sendviči, voda, sokovi i kolači namenjeni mališanima.\nHladnoća izazvana maglom i kišom u ranim jutarnjim satima nije mogla da omete dečiji pecaroški i sportski entuzijazam i bez obzira na loše vremenske prilike, takmičenje je prema volji roditelja i dece bilo uspešno održano s tim da je iz predostrožnosti protiv mogućih prehlada predviđeno vreme trajanja ove manifestacije skraćeno za jedan sat.\nTako je došlo do toga da se sam takmičarski deo ovog događaja odigrao između 09:00 i 11:00h, a ukupno trajanje uključujući i okupljanje i proglašenje pobednika iznosilo je 4h odnosno od 08:00 do 12:00h.\nDogađaj je otvorio predsednik opštine Radivoj Paroški obraćajući se roditeljima i učenicima osnovnih škola:\n"Ova akcija koju su organizovali MZ Srbobran i ribolovačko udruženje "Šaran - Srbobran" je jedna jako lepa akcija, a moto koji ona nosi je "Udicom protiv alkohola i droge", a to su neki poroci koji jako mnogo štete. Vi na ovakav način provišete jedan drugačiji, lepši i bolji stil života." ..dodajući.. "Ono što želim da vam poručim sada pošto ste ovde i družite jeste da budete vi pravi ambasadori jednog novog stila života, odnosa prema prirodi i da na takav način pokažete, pre svega najstarijima koji imaju jedan loš način prema životnoj sredini, da se to tako ne radi.\nOvo sada što se radi jeste dobra akcija i dobar put i putokaz, ali na vama je da budete dobri ljudi koji će pokazati kako se živi sa prirodom i kako se odnosi prema prirodi. Zato čuvajmo prirodu, jer ona nama daje mnogo, a mi smo deo nje, a vi ćete biti ti ambasadori koji će starijima pokazati kako se odnosi prema prirodi jer oni vrlo često zaboravljaju da su deo prirode i vrlo često je zagađuju.\nŽelim vam kako, kažu pecaroši, "bistru vodu", da uhvatite dobre komade i se pohvalite svojim vršnjacima i roditeljima kako ste učestvovali u jednoj lepoj akciji.\nHvala puno i idemo sada na pecanje."\nNakon njegovog izlaganja, deca su se uputila ka svojim pozicijama prilikom konferencije za štampu predsednik MZ Ninoslav Jokanović zahvalio se svima koji su na neki način doprineli ovom događaju i omogućili ga, navodeći kao najznačajnije prvog čoveka opštine Radivoja Paroškog i lokalnu samoupravu koji su omogućili sredstva za organizaciju ove manifestacije i takmičenja ali i MZ Srbobran i članove mesnog saveta koji su učestovali u organizaciji ovog događaj zajedno sa ribolovačkim udruženjem iz Srbobrana "Šaran". Jokanović se zahvalio i Centru za sport i turizam i direktoru CzST Slobodanu Stubiću na obezbeđenim podeljenim medaljama i peharima, te udruženjima "Ruka Spasa" i "Plavi krug" na njihovoj nesebničnoj pomoći.\nZa medije Jokanović izjavio je:\n"Posebno se zahvaljujem svim roditeljima i dečici koji su danas uspeli da dođu i pojave se bez obzira na vremenske uslove. Oni su, što se mene lično tiče, svi pobednici što su došli i jer će pokazati svojim angažovanjem i delovanjem kako u stvari treba da se ponaša. "\nPravila takmičenja nisu bila stroga uglavnom odnoseći se na trajanje i način ribolova. Oblik ribolova koji je prihvaćen za potrebe ove manifestacije bilo je pecanje na plovak i jednu udicu, dok je izbor mamca ostavljen kao stvar slobodnog opredeljenja učesnika uz opasku da namirnice koje se koriste u tu svrhu moraju biti prirodnog i neprerađenog porekla.\nNakon isteka roka predviđenog za takmičenje, izmerena je gramaža ulova svakog takmičara ponaosob. Ona je uzeta kao kriterijum rangiranja učesnika, a pobednici su oni koji su uhvatili najviše grama ribe, odnosno tzv "kedera", koji su bili najčešći i gotovo jedini ulov najmlađih Srbobranaca.\nTakmičari su bili podeljeni podeljeni po klasama u zavisnosti od toga da li pohađaju više ili niže razrede OŠ, a zatim su razvrstani dalje na sektore. Ukupno je podeljeno 18 što je ujedno i ukupan broj takmičarskih mesta.\nTreba napomenuti i da je ukupan broj učesnika bio 58, odnosno 27. učenika nižih i 31 učenik viših razreda. Pored dece koja poreklom i življenjem pripadaju opštini Srbobran, bilo je i petoro dece koja su gostovala, odnosno dvoje pecaroša iz Novog Sada, i tri pecaroša iz Siriga.\nPo uspehu su rangirane i škole, a treće, drugo i prvo mesto osvojile su škole:\n3. OŠ "Petar Drapšin" iz Turije - 2 medalje\n2. OŠ "Jovan Jovanović Zmaj" - 5 medalja\n1. OŠ "Vuk Karadžić" iz Srbobrana - 9 medalja\nIII sektor nižih razreda\n3. Pivnički Anastasija 525g\n2. Avramov Nestor 570g\n1. Rankov Aleksej 650g\nII sektor nižih razreda\n3. Mićin Ognjen 535g\n2. Simić Sava 630g\n1. Jovanović Filip 1095g\nI sektor nižih razreda\n3. Đukić Petar 455g\n2. Đukić Staša 545\n1. Čobanov Milica 935\nIII sektor viših razreda\n3. Vuković Nikola 635g\n2. Mačuk Dejan 645g\n1. Vuković Luka 780g\nII sektor viših razreda\n3. Ćurčić Filip 465g\n2. Madžgalj Uroš 505g\n1. Miković Dušan 1085g\nI sektor viših razreda\n3. Gajić Branislav 695g\n2. Džinić Miljan 835g\n1. Puškić Mihajlo 1405g\nPo završetku manifestacije, unutar predviđenog planskog okvira iste, obiđena je novootvorena kuglana, a deca su uživala u zasluženoj prilici da se po prvi put oprobaju u kuglanju i unutar prijatnog okruženja ugreju i otresu nakupljene zime...


Otvoreno prvenstvo Subotice: Nađ Heđeši odbranio titulu | GradSubotica\nSport | 22. marta 2019.\nOtvoreno prvenstvo Subotice: Nađ Heđeši odbranio titulu\nNa Otvorenom prvenstvu Subotice, prema očekivanju, trijumfovao je prvi favorit i prošlogodišnji pobednik, intermajstor iz Tavankuta Balind Nađ Heđeši.\nOn je u pretposlednjem osmom kolu bio na ozbiljnom ispitu, ali ga je uspešno položio, igrajući crnim figurama protiv najprijatnijeg iznenađenja prvenstva, mlađanog majstorskog kandidata Nikole Skenderovića. Partija je rešena u završnici u obostranom cajtnotu, kada je Nikola zbog značaja partije ipak podlegao pritisku i odigrao nekoliko nepreciznih poteza, a to je mnogo iskusnijem Balindu bilo dovoljno da zabeleži odlučujuću pobedu za konačni trijumf. Ostao mu je zadatak da u poslednjem kolu belim figurama remizira s mladim FIDE majstorom Arpadom Kečkemetijem, što je lako i ostvario, i tako prvi prošao kroz cilj i odbranio titulu sa sjajnih 7,5 poena iz devet partija.\nU sjajnom finišu Prvenstva, istakao se i iskusni majstorski kandidat Atila Nađ. U osmom kolu savladao je FIDE majstora Kristijana Tančika, a u devetom odličnog majstorskog kandidata Đorđiju Zvicera. To mu je donelo zasluženo drugo mesto u konačnom poretku sa osvojenih sedam poena. Mladi FIDE majstor Arpad Kečkemeti zasluženo je osvojio treće mesto sa 6,5 poena. Tokom celog prvenstva igrao je vrlo preduzimljivo, s velikom željom da svaku partiju pobedi. Ni malo mu ne možemo zameriti na brzom remiju u poslednjem kolu s pobednikom prvenstva, jer mu je taj remi doneo treće mesto, što je svakako veliki uspeh za mladog Arpada. Više nego zasluženo četvrto mesto osvojio je Nikola Skenderović. Svojim nastupom i igrama na prvenstvu, zaslužuje najveće pohvale. Uspeo je da, posle poraza u osmom kolu od pobednika turnira, u odlučujućem devetom kolu crnim figurama savlada FIDE majstora Kristijana Tančika i sa 6,5 poena se domogne deobe trećeg mesta s Kečkemetijem. Nikola je svojim nastupom dokazao da ima potencijala za dalji napredak i da se od njega u budućnosti mogu očekivati još bolji rezultati. Za to je, naravno, potrebno uložiti još mnogo rada, što se od Nikole i očekuje.\nPrvenstvo je i ove godine uspešno je organizovao Šahovski savez Subotice. Uslovi za igru su bili sjajni, a publika korektna, prava šahovska. Odziv za Prvenstvo je bio očekivano dobar, kao i prethodnih godina. Svi takmičari su bili više nego korektni, tako da sudije nisu imale težak zadatak. Sve partije sa ovogodišnjeg Prvenstva su dostupne svim ljubiteljima šaha na sajtu FIDE.\nNa Brzopoteznom prvenstvu Subotice koje je odigrano proteklog vikenda u organizaciji šahovskog kluba G.U.P „Penzioner“, pobedio je intermajstor iz Tavankuta Balind Nađ Heđeši sa osvojenih 13 poena iz 15 partija. Ovim trijumfom Nađ Heđeši je objedinio obe titule prvaka Subotice – i u redovnom i u brzopoteznom šahu.\nDrugo mesto zasluženo je osvojio iskusni majstorski kandidat Milomir Tovilović iz Panonije, koji je za pobednikom zaostao samo jedan poen. Trećeplasirani sa 11 poena je subotički FIDE majstor Kristijan Tančik, inače pobednik nedavno održanog brzopoteznog turnira u Senti, koji se tradicionalno organizuje kao spomen turnir Bobija Roberta Fišera, bivšeg nezaboravnog prvaka sveta. Četvrto mesto u ovoj veoma jakoj konkurenciji, sa 10,5 poena, zasluženo je osvojio dr Nebojša Roganović iz Vrbasa, inače rođeni brat velemajstora i reprezentativca Srbije Miloša Roganovića. Na prvenstvu je učestvovalo 29 igrača iz Subotice i okolnih mesta, koja gravitiraju Severnobačkom okrugu. Odigrano je 15 kola po Švajcarskom sistemu, sa tempom igre od pet minuta po igraču. Turnir je igran po FIDE pravilima, a ujedno je i rejtingovan kod FIDE. Organizator prvenstva ŠK G.U.P „Penzioner“ je za sve učesnike obezbedio skromnu zakusku, a deset najuspešnijih takmičara dobilo je i skromne novčane nagrade.\n22. 03. 2019. u 10:18\nČestitam svom komšiji Nađ Heđešiju. Bravo mali !!!!\n22. 03. 2019. u 14:33\nEEE da su mu bili protivnici vučko i slina osvojio bi četvrto. Ovako nije imao jaku konkurenciju\n22. 03. 2019. u 14:55\nDje Gojko? on je mastermajnd\n22. 03. 2019. u 16:29\nBalint ante portas\n22. 03. 2019. u 16:56\nBravo Balinde !


#fudbal, #jedinstvo, #sloboda, #utakmica, #užice\nSpisak dosadašnjih komentara za članak "Utakmica Sloboda - Jedinstvo Putevi igra se u sredu".\nSpisak dosadašnjih komentara za članak "Utakmica Sloboda - Jedinstvo Putevi igra se u sredu". Podelite vaše mišljenje sa nama. Pošaljite komentar klikom na dugme - napišite komentar.


ALBANCI SU TERORISTI KOJI SAMO ZA SILU ZNAJU! Socijalisti reagovali na BRUTALNE pretnje Pacolija Dačiću | Vesti | Espreso\nIvica Dačić dobio je monstruozne pretnje od Albanaca, Foto: Beta/ Ognjen Stevanović\nALBANCI SU TERORISTI KOJI SAMO ZA SILU ZNAJU! Socijalisti reagovali na BRUTALNE pretnje Pacolija Dačiću\nSocijalisti stali u odbranu svog lidera...\nObjavljeno: 04.02.2019. 16:01h\nPovodom pretnji koje je direktno od Bedžeta Pacolija dobio šef srpske diplomatije Ivica Dačić oglasio se i vrh Socijalističke partije Srbije koji traži zaštitu za njihovog šefa.\nPodsetimo Pacoli je u Bukureštu pred zvaničnicima EU rekao na srpskom jeziku 'ako bude neki atentat, da znas da smo mi Albanci'.\nŠef srpske diplomatije Ivica Dačić im je samo rekao 'mnogo ste nesto nervozni'.\nPredsednik IO SPS Vladan Zagrađanin oštro je reagovao na direktne pretnje atentatom ministru spoljnih poslova Ivici Dačiću od strane predstavnika lažne države Kosovo.\n„Ove nečuvene pretnje smrću, izrečene iz usta Bedžeta Pacolija na jednom međunarodnom skupu, samo su potvrda zločinačkog karaktera kosovskih političara i nasilničke ideologije njihove lažne države, osnovane i zasnovane na terorizmu i kriminalu. To je jedini jezik koji oni razumeju. Suočeni sa pravdom koja ih polako ali sigurno sustiže, oličene u velikom uspehu koji Ivica Dačić ostvaruje na međunarodnom planu kada je u pitanju povlačenje priznanja Kosova, a u nedostatku činjenica i argumenata da brane ono što je neodbranjivo, oni uvek pribegavaju pretnji i sili, kao jedinog njima razumljivog načina rešavanja problema. Ovaj nezapamćeni diplomatski skandal, koji, čini se, prolazi neopaženo u očima međunarodne zajednice, Ivicu Dačića, kao ni Socijalističku partiju Srbije, ne može pokolebati ni odvratiti sa puta zaštite i očuvanja nacionalnih i državnih interesa Republike Srbije“, rekao je on.\nNarodna poslanica Snežana Paunović kaže da državni organi moraju da zaštite šefa SPS.\nVI STE IZ PRIZRENA? JA SAM ALBANAC SA KOSOVA! Ovako su Pacoli i Cakaj provocirali Dačića, pa mu pretili atentatom!\nALBANCI PRETILI DAČIĆU UBISTVOM! Pacoli pred ministrima EU uputio jezive reči srpskom ministru\nOPOZICIJA SE BAVI TUŽAKANJEM SRBIJE U INOSTRANSTVU! Dačić otkrio namere PROTESTA u Srbiji\n"Povodom otvorenih pretnji upućenih od strane šiptarskih terorista, sakrivenih iza tzv predstavnika tzv države Kosovo, apelujem na državne organe da zaštite ministra Ivicu Dačića i njegovu porodicu. Pretnje upućene našem predsedniku daleko su od naivnih pre svega zbog toga što su upućene od onih koji su legitimisani kao ratni zločinci i trgovci organima ali i zato što su upućene čoveku koji je uspeo da sruši lažnu sliku o opštem priznanju te veštačke tvorevine koju zovu "država Kosovo" . U civilizovanom svetu prirodno je očekivati i reakciju evropskih zvaničnika. Ivica Dačić neumorni je borac za zaštitu suvereniteta i teritorijalnog integriteta Srbije i tom svojom istrajnoscu postao je meta", kaže narodna poslanica Snežana Paunović.\nMinistarka bez portfelja i funkcioner SPS Slavica Djukić Dejanović osudila je danas pretnje atentatom koje je Ivici Dačiću uputio kosovski ministar Bedžet Pacoli, ali i pretnje nasiljem dela opozicije u Srbiji, navodeći da je to nedopustivo.\n"Dačić je koristio diplomatsku retoriku i pokušao da na pristojnom i državničkom nivou ponovo odškrine vrata dijalogu, što bi podrazumevalo ukidanje taksi, a dobio je jednu ozbiljnu pretnju zbog čega smo njegovi saradnici vrlo zabrinuti za njegovu bezbednost", rekla je Djukić Dejanović.\nŠef poslaničke grupe SPS u Skupštini Srbije Neđo Jovanović u pisanoj izjavi za medije pominje i poredi dva slučaja govora mržnje i zaključuje da im je cilj destabilizacija Srbije.\n"Na javnoj sceni dogodile su se gotovo paralelno dve destrukcije - jedan od Bedžeta Pacolija kroz govor mržnje, ostrašćenosti, zločinačkih poriva i poziva na ubistvo ministra spoljnih poslova i predsednika SPS Ivice Dačića i druga sa protesta u organizaciji dela opozicije u Beogradu kroz poziv na linč i ubistvo sina predsednika Srbije Aleksandra Vučića, kao i kroz zlokobnu poruku da će biti obešeni svi koji ne misle kao oni koji su pokrenuli talas protesta u Srbiji", navodi Jovanović, uz poruku da SPS najoštrije osuđuje takve pojave, a da Dačić ostaje još jače posvećen borbi za interese Srbije i Srba na Kosovu.\nGubitnici iz Prištine će brzo pasti u politički i istorijski zaborav, smatra Jovanović i poručuje da oni moraju osdgovarati za zlodela koja su počinili.\nS druge strane protesti koje organizuje deo opozicije u Srbiji ne smeju biti generator zla i mržnje, a one koji tu mržnju i zlo emituju građani Srbije će znati da prepoznaju i osude, navodi u pisanoj izjavi Jovanović.\nfoto: TANJUG/ FILIP KRAINCANIC\nForum žena Srbije ocenjuje da, u trenutku kada je Srbiji potrebna stabilnost za rešavanje važnih državnih pitanja, pre svega Kosova i Metohije za koje se predsednik Socijalističke partije Srbije Ivica Dačić uspešno bori kao ministar spoljnih poslova, vrši sinhronizovan napad na državne institucije Srbije.\nMinistar zaštite životne sredine, Goran Trivan je takođe prokomentarisao ovaj napad na šefa srpske diplomatije i ocenio da je ovo prvi slučaj ovako skandalozne pretnje smrću u diplomatskoj praksi.\n"Javno izrečena otvorena, nikad u diplomatskoj praksi zabeležena skandalozna pretnja smrću koju je potpredsedniku Vlade i ministru spoljnih poslova Srbije Ivici Daćiču uputio u Briselu Bedžet Pacoli je demonstracija terorističkog koda koji, ako ga međunarodna zajednica ne osudi, postaje opasan presedan za stabilnost i mir ne samo ovog regiona nego Evrope i sveta.\nPretnje koje je izgovorio Pacoli, ministar jednog samozvanog entiteta, dokaz su da Kosovo, za koje se zalažu albanski teroristi nije odmaklo dalje od terorističko-kriminalne ideologije, da je zarobljeno u rukama terorističko-kriminalnih pojedinaca, koji odlučuju o sudbini naroda i dece koja žive na tom prostoru.\nGoran Trivan foto: Filip Plavčić\nOvo nisu obične pretnje, već je to na međunarodnoj sceni iskazana nedvosmislena i jasna demonstracija terorizma i kriminalno-terorističke politike kojom se poništava svaka vrsta ljudskog razgovora, diplomatskom dijaloga i civilizacijskih vrednosti. Dužni smo svi mi i međunarodna zajednica od koje taj mir zavisi da se zločinačkim namerama suprotstavimo da svojoj deci i budućim generacijama ostavimo bolju zemlju i čitavu civilizaciju u kojoj neće biti mesta za terorističke pokliče.\nPacolijeve pretnje su deo politike usmerene protiv napora Srbije da se postigne istorijski dogovor sa kosovskim Albancima, one su protiv svake politike zdravog razuma. Ništa logičnije nije nego da su brutalne pretnje usmerene ka našem brilijantnom i nezaustavljivom ministru spoljnih poslova Ivici Dačiću koji tako efektno već godinama sprovodi proces “odpriznavanja” takozvane i samozvane nazovi države Kosovo.\nIdemo dalje !" navodi Trivan.\nSinhronizovanim delovanjem srpskih opozicionih partija i kosovskih vlasti pokušava se izazivanje destabilizacije političke scene Srbije.\nOpozicione partije, umesto da se bore za nacionalne i državne interese naše zemlje organizuju proteste u Kosovskoj Mitrovici, bojkotuju parlament, tužakaju Srbiju u inostranstvu, mašu vešalima i prete porodici predsednika Aleksandra Vučića, kao što je i prećeno porodici Ivice Dačića.\nS druge strane, kosovski funkcioner Bedžet Pacoli, na međunarodnom skupu u Bukureštu, preti smrću ministru spoljnih poslova Ivici Dačiću, na Kosovu se hapsi Zoran Đokić pred maloletnim sinom... Ali, svi ovi pokušaji im neće pomoći da destabilizuju Srbiju, jer ogromna većina građana stoji iza vladajuće politike i borbe za očuvanje nacionalnih i državnih interesa Srbije.\nIvica DačićSPSVladan ZagrađaninSnežana PaunovićBedžet Pacoli


Hoće li rasti cijena prirodnog plina? Evo što kažu u Energu / Novi list\nObjavljeno: 13. lipanj 2017. u 19:39 2017-06-13T19:39:09+02:00 2017-06-13T19:39:09+02:00\nNe očekujemo rast cijene prirodnog plina u skorije vrijeme, najavio je Marko Križanec, zamjenik direktora gradskog distributera prirodnog plina, na konferenciji za novinare održanoj u povodu desete godišnjice od priključivanja Rijeke i okolice na mrežu opskrbe prirodnim plinom.\nNa pitanje novinara zbog čega je cijena prirodnog plina i dalje u Rijeci viša nego u većini gradova kontinentalne Hrvatske, Križanec je odgovorio kako je cijenu od 3,21 kune po kubičnom metru odredila nadležna regulatorna agencija.\n– Pritom Energo nije iskoristio mugućnost, koju je dala Hrvatska energetska regulatorna agencija, da u ovoj godini povisi cijenu prirodnog plina. Korisnici imaju mogućnost nabave plina i od drugih dobavljača, a hoće li netko od njih ponuditi nižu cijenu od propisane, ovisi o njihovoj poslovnoj politici – rekao je Križanec.\nNajavio je nove velike projekte – spajanje radne zone Svilno te budućeg turističkog kompleksa na Kostabeli na plinsku mrežu Energa, koja je ulaganjima u zadnjih petnaestak godina proširena izvan granica grada Rijeke, na susjedne općine i gradove te se sada proteže u duljini od preko 300 kilometara.\nEnergo prirodnim plinom opskrbljuje više od 22 tisuće korisnika, a samo lani isporučio im je 23 milijuna kubičnih metara plina, uz konstatni rast od oko 200 novih priključaka godišnje.\n– Djelatnost opskrbe plinom dodatno je proširena 2013. godine, otvaranjem prve punionice stlačenog prirodnog plina za vozila, u prvom redu autobuse Autotroleja, ali i velik broj stranih vozila u turističkoj sezoni – rekao je Križanec.


25.04.2019. - 08:49\nugljični otisak, električna vozila, Volkswagen, CO2\nU vozilima koja imaju motor s unutarnjim izgaranjem najveći dio emisija javlja se tijekom faze njihova korištenja. U njoj dizel doseže 111 g CO2/km, a odgovarajuće vozilo s električnim pogonom emitira 62 g CO2/km. Nasuprot tome, većina emisija iz električnog vozila s pogonom na baterije nastaje tijekom proizvodnje. Prema LCA-u, dizelski motor generira 29 g CO2/km, a usporedivo e-vozilo 57 g CO2/km. Za to su odgovorne proizvodnja baterija i složeno vađenje sirovina, navodi se, među ostalim, u istraživanju.


Bodycentre Wellness Spa Orange : hoteli blizu, fotografije, adresa, Сједињене Државе plan, blizu, rezervacija\n> North America > Сједињене Државе > Anaheim > Bodycentre Wellness Spa Orange >\nBodycentre Wellness Spa Orange (Сједињене Државе)\nAdresa: 1607 E. Lincoln Avenue, Orange, California , 92865, United States\nInternet sajt: http://www.bodycentrewellnessspa.com\n1,9 km - Embassy Suites Anaheim - North\nU hotelu Embassy Suites Anaheim - North pronaći ćete sve usluge, a posebno: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, Besplatan parNastavakking, Ekspres prijava/odjava gostiju, Televizija, Klimatizovano. Kategorija mu je tri zvezdice, a stil Povoljan.Na 12 minuta kolima udaljenosti od centra grada, ovaj hotel se nalazi u ulici 3100 East Frontera, a pozicija mu je istok za grad Anaheim. Sve to ga čini idealnim za otkrivanje grada i okoline.Ovaj hotel pruža i posebne pogodnosti, kao što je na primer: tereni za golf u blizini.Ima brzu internet konekciju.Aerodrom John Wayne se nalazi na oko 39 minuta kolima od hotela (19 kilomet(a)ra ).Možete da se opustite zahvaljujući pogodnostima koje nudi hotel, kao što je na primer sauna. Deo je lanca Hilton Hotels.Napomena:U ovom hotelu biće Vam na raspolaganju besplatan parking.Sakrijte\n2,1 km - Extended Stay America Orange County - Anaheim Hills\nNa 15 minuta kolima udaljenosti od centra, ovaj hotel u ulici 1031 North Pacificenter Drive sa pozicijom istok za grad Anaheim, idealan je za otkrivanje svih lepota grada, bez obzira da li ostajete saNastavakmo nekoliko dana ili planirate duži boravak.U hotelu Extended Stay America Orange County - Anaheim Hills pronaći ćete sve usluge, a posebno: Perionica, Besplatan parking, Televizija, Klimatizovano. Kategorija mu je jedna zvezdica, a stil Povoljan.U njemu postoji brza internet konekcija.Ukoliko želite da idete na aerodrom, John Wayne je udaljen 20 kilomet(a)ra od hotela, odnosno oko 40 minuta kolima.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Pripada hotelskom lancu EA.Još korisnih informacija:U ovom hotelu biće Vam na raspolaganju besplatan parking.Sakrijte\n2,8 km - Howard Johnson Express Orange\nPozicija ovog hotela je jugoistok za grad Anaheim, a nalazi se u ulici 1930 E Katella Ave, na samo 16 minuta kolima od centra grada.U hotelu Howard Johnson Express Orange pronaći ćete sve usluge koje Nastavaktreba da ima hotel kategorije dve zvezdice za grad Anaheim: Recepcija otvorena 24 sata, Besplatan parking. Stil ovog hotela je Povoljan.U njemu postoji brza internet konekcija.Aerodrom John Wayne se nalazi na oko 31 minuta kolima od hotela (15 kilomet(a)ra ).Uživajte u pogodnostima koje ovaj hotel pruža, kao što je na primer spoljni bazen. Pripada hotelskom lancu Howard Johnson.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Još korisnih informacija:U ovom hotelu biće Vam na raspolaganju privatni parking.Sakrijte\n2,9 km - Howard Johnson Hotel\n3 km - Howard Johnson Express Inn Orange\nNa 27 minuta kolima udaljenosti od centra, ovaj hotel u ulici 1930 E. Katella Ave Katella & Fwy 55 sa pozicijom severozapad za grad Orange County, idealan je za otkrivanje svih lepota grada, bez obzirNastavaka da li ostajete samo nekoliko dana ili planirate duži boravak.Stil ovog hotela za grad Orange County je Porodičan, a kategorija dve zvezdice. U njemu ćete naći razne usluge, kao što su: Recepcija otvorena 24 sata, Sobe za nepušače, Poslovni centar, Perionica, Besplatan parking, Klimatizovano.Howard Johnson Express Inn Orange ima 39 soba/e/u, čiji se široki spektar kreće od soba tipa Room do soba tipa Suite 1 King & 1 Double Non Smoking, a najniža cena je 7 690 dinar - Srbija . Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Uživajte u pogodnostima koje ovaj hotel pruža, kao što je na primer spoljni bazen. Deo je lanca Howard Johnson.Još korisnih informacija:U ovom hotelu biće Vam na raspolaganju besplatan parking.Sakrijte\n1,4 km Ridgeline Executive Golf Course:\n6 km Yorba Linda Country Club:\n5,7 km Angel Stadium of Anaheim:\n4,7 km Honda Center:\n5,6 km Anaheim Hills Wellness Center and Medical Spa:\n2,8 km Bodycentre Wellness Spa Anaheim Hills:\n1,6 km Face to Face day spa, Inc.:


MENJA PROFESIJU! SLOBA RADANOVIĆ DOBIO JEDNU OD GLAVNIH ULOGA U FILMU ALEKSE BALAŠEVIĆA! – SIA\nTags: Aleksa Balašević Film mma Sloba Radanović\nPrethodna vest: Ketrin Zita Džons jedna je od najlepših žena sveta, u braku je sa 25 godina starijim Majkl Daglasom, a evo kako su uspeli da ga sačuvaju 20 godina!\nSledeća vest: NASTAO SKANDAL! KLOI KARDAŠIJAN OBJAVILA SVOJU FOTOGRAFIJU U KUPAĆEM BEZ FOTOŠOPA


DA LI JE ZBOG OVOGA SRPSKA VOJSKA NAJVEĆA NA SVETU? Tokom rata 1885. uradili smo nešto što niko nije ni pre, ni posle nas!\n09/09/2018 20:13 Aleksa Istorija, Srbija 0\nU holu Međunarodnog Crvenog krsta u Ženevi stoji natpis koji govori o veličini srpske vojske i Srbije. Na tabli piše: „Budi human kao što je bila humana Srbija 1885. godine“.\nOvako veliko priznanje srpski narod i vojska dobili su zbog događaja koji se nikada nije desio u istoriji ratovanja. Naša zemlja je od 1884. do 1885. godine ratovala protiv Bugarske. Srbija je tada imala opremljene bolnice i sanitete, ali Bugari nisu imali ništa od toga.\nZbog toga je stanje u njihovoj vojsci bilo katastrofalno jer su imali jako veliki broj ranjenika. Međunarodni Crveni krst obezbedio je humanitarnu pomoć, medicinsku opremu i sve što je bilo potrebno za negu bugarskih ranjenika. Ali jedini put da bi im to bilo dostavljeno bio je preko Srbije!\nNa zahtev austrijskog Crvenog krsta, srpska vlada je donela odluku koja je nezabeležena i pokazala neverovatnu humanost – odobreno je vojnoj komandi da na jedan dan prekine rat i napravi koridor ka Bugarskoj kako bi pomoć mogla da stigne do Bugarske.\nPrema nekim zapisima i svedočenjima, Srbija ne samo da je dozvolila da pomoć ode ka neprijateljskoj vojsci već je i sama donirala nešto medicinske opreme. Međunarodni Crveni krst je za neviđenu humanost i presedan koji je Srbija uradila postavila tablu u hol svoje zgrade kao večni spomenik na ovaj nesvakidašnji potez.\nDA LI JE ZBOG OVOGA SRPSKA VOJSKA NAJVEĆA NA SVETU? Tokom rata 1885. uradili smo nešto što niko nije ni pre\nni posle nas!


Najbolji hoteli blizu Požega, Centralna Srbija - smeštaj blizu Požega\nHoteli u gradu Požega\nTražite hotele i druge smeštaje u gradu Požega\nPožega: hoteli i objekti\nHoteli i drugi smeštaji u gradu Požega\n3 hotela i druga smeštaja u gradu Požega\nTražite ponude u gradu Požega?\nHotel Požega 3 zvezdice\nHotel u gradu Požega\nHotel Požega je smešten u centru Požege i od njega se može lako stići do svih važnih znamenitosti. Nudi à-la-carte restoran sa prostranom terasom, fitnes centar u okviru objekta i kazino. Oduševljena Hotel lepo sređen,uredno i cisto Kompletno osoblje hotela mnogo ljubazno,naročito osoblje restorana Hrana odlična Sigurno ću doći još koji put da se lepo odmorim\nSmeštajni objekat Vila zelenac se nalazi u Požegi i nudi pogled na planinu. Izašli su u susret svim našim molbama Prijavili smo se ranije, odjavili smo se kasnije, saglasno našim potrebama Kuća je izuzetno komforna za boravak 8 lica Kuća se nalazi tihom kraju, dvorište je veliko i lepo uređeno. Više nego dovoljno parking mesta\nOvaj klimatizovani apartman s terasom nalazi se u Požegi i nudi besplatan bežični internet. Objekat je udaljen 48 km od Zlatibora. Gostima je na raspolaganju besplatan privatni parking. Izuzetno prijatan i moderno opremljen apartman sa svim neophodnim elementima za udoban boravak. Krevet neverovatno udoban, prijatan ambijent i lokacija perfektna. Do strogog centra grada samo par minuta peske. Miran kraj i lepa okolina. Domacini veoma ljubazni, usluzni i spremni za svaki dogovor. Nisu nas ni sa cim opterecivali, vreme prijave i odjave u stan je bio po dogovoru onako kako nama odgovara. Aparat za kafu je bio prijatno iznenadjenje za dobro jutro. Sve preporuke i za duzi boravak i upoznavanje ovog simpaticnog grada kao i dostupnost mnogobrojnim turistickim atrakcijama izvan njega. Ukoliko nas put ponovo nanese u Pozegu znamo gde cemo :)\nLučani (U blizini grada Požega)\nObjekat Apartman Milica nalazi se u Lučanima, u centralnoj Srbiji, i nudi terasu. Ovaj klimatizovani apartman udaljen je 29 km od Čačka.\nTvrdići (U blizini grada Požega)\nObjekat Sweet Wooden Home Krsmanović nalazi se u Mladovu, a u ponudi ima prostranu terasu s priborom za roštilj. Zlatibor je udaljen 35 km. Parking u okviru objekta može se besplatno koristiti. Ljudi su stvarno mnogo dobri, sve je kao na slikama i u sadrzaju. Priroda je prelepa, dolazimo ponovo to je sigurno. :)\nSevojno (U blizini grada Požega)\nSmeštajni objekat Villa Nirvana se nalazi u Sevojnu. Gostima je u okviru vile na raspolaganju restoran. Vila sadrži 2 spavaće sobe, dnevni boravak i kuhinju sa trpezarijom i frižiderom. Lokacija smestaja Nirvana je odlicna, sva turisticka mesta su u neposrednoj blizini. Smestaj je prelep, i unutrasnjost i spoljasnost su carobni. Domacini su izuzetno ljubazni i gostoprimljivi.Imam samo reci hvale :)\nGarni Hotel Mlinarev san 3 zvezdice\nSmešten pored reke, garni hotel Mlinarev san se nalazi u Arilju, na 40 km od Čačka. Objekat poseduje i sopstveni kafić. Bežični internet i parking u okviru objekta mogu se besplatno koristiti. Posetila sam dosta hotela po Srbiji, ovaj je ostavio poseban utisak na mene, sve je na visokom nivou, od samog enterijera hotela, kao i restorana, do veoma ljubaznog osoblja, odlicne hrane, i prijatne okoline. Sve je super, samo tako nastavite.\nGuest House Isidora 2 zvezdice\nArilje (U blizini grada Požega)\nObjekat Guest House Isidora nalazi se u Arilju i poseduje vrt. Gostima su u okviru ovog pansiona sa 2 zvezdice takođe na raspolaganju besplatan WiFi i terasa. Prijatno i cisto, blizu je centra grada.\nUžice (U blizini grada Požega)\nPansion Little 15 nalazi se u Sevojnu, na 5 km od Potpećke pećine. U ponudi ima vrt sa prostranom zajedničkom terasom i besplatnim priborom za roštilj. Bežični internet može se besplatno koristiti.\nGuesthouse Duga 1 zvezdice\nObjekat Guesthouse Duga je smešten u Užicu. Ovaj pansion sa 1 zvezdicom u ponudi ima zajedničku kuhinju, zajednički salon i besplatan WiFi internet. Osim toga, gosti mogu da uživaju u pogledu na reku.... Odličan smešaj, primerena cena i ljubazan domaćin. Preporuka!\nPrikaži sve hotele u gradu Požega i okolini\nŠta su gosti rekli o destinaciji Požega:\nMali grad a presladak!\nNismo imali puno vremena za obilazak grada ali boravak u hotelu ručak sa prijateljima u restoranu hotela ćemo sigurno pamtiti. Vrlo prijatan ambijent koji u sklopu ima i zatvorenu terasu za pušače. Večerali smo po preporuci kuvara rolovanu teletinu i stvarno je bila izvrsna čak i više od toga. Jako smo prijatno iznenadjeni jer smo očekivali da je stanje kao sa većinom hotela u unutrašnjosti medjutim jasno je da se radi o privatizaciji. Zaposleni su mladi i kvalifikovani ljudi, ljubazni, predusretljivi. Pozdrav za hotel i prelepu Požegu!\nPožega- grad i okolina\nDrugi putnici koje zanima destinacija Požega su takođe pogledali sledeće:\nHoteli - Požega\nUštedite do 50% u gradu Požega


Početna strana > Francuska > Les 2 Alpes\n1280m do 3600m\nLes 2 Alpes, drugi najstariji ski centar u Evropi posle Chamonixa, a ujedno i jedan od najviših koji sa svojim glečerom od 3600m.n.v. omogućava skijanje i u letnjem periodu.\nGradić sa oko 2000 stanovnika sa brojnim restoranima i barovima. Sam grad je smešten na 1650m.n.v. i razdvaja skijlište na dva dela, na južni i severni pri čemu je severni deo mnogo veći. Na južnom delu, staze su uglavnom crvene gde vas isključivo voze četvorosedi, dok se na severnoj strani nalaze sve kategorije staza.\nLes 2 Alpes je takođe poznat i po mnogima najtežoj crnoj stazi u Evropi (Grand Colouire) kao i najvećem skijaškom glečeru po površini u Evropi 120ha i visinom od 3568m.n.v. Skijalište je malo nekarakteristično francusko gde vas gondola Jandri izvlači na glavni deo skijališta. Poznato je po dugim i širokim stazama za sve tipove skijaša, kao i odličnim uslovima za off-piste. Do vrha glečera se dolazi vozom ili sidrom, staze su uglavnom plave uz poneku crvenu, široke i odlične za vežbanje tehnike.\nLes 2 Alpes je omiljen među mnogim skijašima naročito onim mlađima zbog svog noćnog života i najbolje apress-ski zabave. Zabava počinje u 15h u Pano baru na skijalištu da bi se od 17h preselila u mesto, a završila u čuvenoj taverni Smithis ili diskoteci Avalanche u ranim juarnjim satima.\nSportski centar Amphibia sa dvoranom za futsal, badminton, odbojku, tenis, rukomet, košarku kao i stenom za penjanje zajedno sa fitnes centom Espace 1800, mnogoborjnim aktivnostima na otvorenom (klizalište, sankanje, krpljanje, najam dvotočkaša segway, motorne sanke, paragliding, speedriding, ice glider, air bag) čini Les 2 Alpes potpunim skijalištem za svačiji ukus.\nSve dodatne informacije o masažama možete pronaći na recepciji objekta.\nOtvoreni bazen koji se greje:\nInformaciju o radnom vremenu bazena možete pronaći na recepciji objekta.\nRadno vreme wellness centra nalazi se na recepciji objekta.\nViše prodavnica (Šerpa, Carrefour Montagne, Špar, U Express) i martet Petit Casino.\nRaspoloživost i dimenzije vozila obavezno proveriti na kontakt telefone objekta!\nTuristički informativni centar Les 2 Alpes, T: +33 4 76 79 22 00\n6 banaka i bankomati na području celog skijališta.\n2 prodavnice sa suvenirima i lokalnim proizvidima\nPolicijska stanica Les 2 Alpes, T: +33 4 76 80 58 57\nPošta Les 2 Alpes (ima bankomat)\nBolnica u Grenoblu (70km)\nDoktor Centre Clinique 2 Alpes (u zimskoj setoni otovren svakog dana od 09:00 do 19:00) T: +33 4 76 79 20 03\nPrva pomoć 2 Alpes Ambulances - Secours (radi 24/365), T: +33 4 76 80 52 39\nZubar Dr. Patrick Ceusters, T: +33 4 76 80 51 78\nApoteka Pharmacie du Glacier (otvoren tokom cele godine od od 9:00 do 20:00)\nGorska služba Secours des Pistes, T: +33 4 76 79 75 02\nGrotte de glace - 3.200 m, alpska sela Vonesc in Mont de Lans, Musee d'Ane Venosc\nKuglanje Le Strike\nSportski centar Amphibia\nSkvoš Espace 1800\nSportski centar Amphibia (futsal, odbojka, rukomet, košarka, zid za penjanje), Espace 1800 (fitnes)\nOtvoreno klizalište 1800m2 otvoren od 16:00 do 20:00/22:00 besplatan ulazuz skipas, iznajmljivanje klizaljki.\nBureau des guides (penjanje i\nPseće zaprege Kuma & Co, T: +33 7 85 01 22 23\nSanke sa konjskom zapregom\nKonjske zaprege Alexandre Oriol, T: +33 6 85 25 88 90\nKrpljenje Bureau des guides (dnevne in no.ne ture), T: +33 6 82 84 85 97\nBureau des guides, T: +33 4 76 11 36 29\nAir Ailes Parapente, T: +33 6 07 72 26 60 / Air 2 Alpes, T: +33 6 81 44 38 31\nSmithy's, Le Bresilien\nKoncert: drugi ali tretji teden decembra


Jupiter u opoziciji 8. marta – SVEMIR\nOn 7. March 2016. 7. March 2016. By Predrag AgatonovićIn Astronomska dešavanja i najave, Posmatranje neba


Faktor | Godišnjica otvaranja Memorijalnog centra Potočari: Prve godine ukopano 969 žrtava genocida\n20.09.2020. / 13:01\nPolaganjem cvijeća, učenjem Fatihe i odavanjem počasti žrtvama genocida, danas je obilježena 17. godišnjica od zvaničnog otvaranja Memorijalnog centra Srebrenica - Potočari, spomen-obilježja i mezarja za žrtve genocida iz 1995. godine.\nObilježavanju su, između ostalih, prisustvovale porodice žrtava, kao i članice različitih udruženja.\nNa današnji dan 2003. godine Memorijalni centar u Potočarima otvorio je tadašnji predsjednik SAD-a Bill Clinton. U Memorijalnom centru Potočari ukopane su hiljade žrtava genocida iz jula 1995. godine, kojeg su počinile vojne, policijske i paravojne formacije iz bh. entiteta Republika Srpska i Srbije. Žrtve potječu iz različitih općina, a najviše ih je s područja Srebrenice, Bratunca, Vlasenice, Zvornika i Milića.\nPredsjednica Udruženja " Pokret majki enklava Srebrenica - Žepa" Munira Subašić je kazala da je na današnji dan prije 17.godina poslana poruka majki Srebrenice da se u Srebrenici desio genocid.\nMemorijalni centar se sastoji se od dvije komponente, od kojih je prva mezarje gdje su ukopani posmrtni ostaci više od 6.600 žrtava genocida.\nProces identifikacije i pokopa žrtava nastavlja se svake godine. Zid sjećanja, u koji su upisana imena 8.372 žrtve genocida u Srebrenici, također se nalazi unutar mezarja.\nDruga komponenta Memorijalnog centra smještena je u nekadašnjoj Fabrici akumulutaora koja je služila kao sjedište holandskog bataljona UN-a prije genocida i događaja iz jula 1995. godine. Danas su u ovom objektu postavljene izložbe kao što su Spomen soba, multimedijalna soba i dokumentacioni centar, prostor osmišljen za edukaciju posjetilaca o zločinima počinjenim u i oko Srebrenice, te njihovom naknadnom procesuiranju na međunarodnim i na domaćim sudovima.\nPosjetioci glavnog izložbenog kompleksa mogu slušati svjedočenja, gledati filmske instalacije, pregledati materijalne dokaze i pristupiti sudskim dokumentima vezanim za genocid u Srebrenici 1995. godine.\nMemorijalni centar PotočarigodišnjicaSrebrenicagenocid u Srebrenici


PRESS KONFERENCIJA: PREMIJER RUŽNIĆ DEMANTIRAO NAVODE POJEDINIH PORTALA O PREKOMJERNOM ZAPOŠLJAVANJU | RTVUSK.ba\nPRESS KONFERENCIJA: PREMIJER RUŽNIĆ DEMANTIRAO NAVODE POJEDINIH PORTALA O PREKOMJERNOM ZAPOŠLJAVANJU\n16.12.2019 - 13:58\n- Riječ je o medijskoj hajci koja ima za cilj rušenje Vlade te stvaranje lošeg imidža kod javnosti, kazao je između ostalog premijer...\nBIHAĆ, 16. decembra - Premijer USK Mustafa Ružnić sazvao je danas press konferenciju kako bi reagovao na posljednje natpise pojedinih portala o prekomjernom zapošljavanju u kantonalnim institucijama koji se finansiraju iz budžeta USK ali i iz ostalih javnih fondova.\nRiječ je o medijskoj hajci koja ima za cilj rušenje Vlade te stvaranje lošeg imidža kod javnosti, kazao je premijer. On je prezentirao podatke koji ukazuju da u odnosu na prošlu godinu, u 2019. nije došlo do povećanja već suprotno, smanjenje broja zaposlenih koji se finansiraju iz javnih sredstava. Koristiil su se nepotpuni i paušalni podaci Porezne uprave, kazao je premijer.\nPREMIJER USK MUSTAFA RUŽNIĆ REAGOVAO NA PISMO JOHANA SATTLERA\nPREMIJER USK MUSTAFA RUŽNIĆ UPOZORIO NA SPORNE AKTIVNOSTI JP HRVATSKE ŠUME\nČERKEZ: VRLO IZVJESNO DA BI MOGLO DOĆI DO OTVARANJA BAŠTI U FEDERACIJI BIH


razvoj bebe Archives - Demetra\nTamara Petkovic1 day ago\nPeta nedelja života bebe – 1 mesec 1. nedelja Dok dođe 5. nedelja bebinog razvoja već verovatno možete da raspoznajete…\nRedakcijaFebruary 23, 2021\nKalendar razvoja bebe – 46. nedelja\nBeba 11 meseci 2. nedelja Primetićete da se beba sada već seća nekih ljudi i mesta na kojima je bila.…\nKalendar razvoja bebe – 45. nedelja\nBeba 11 meseci 1. nedelja Beba verovatno već sada može da hvata predmete palcem i kažiprstom. To je takozvani pinceta…\nTamara PetkovicMay 31, 2019\nBeba 6 meseci 1. Nedelja Beba – 25. nedelja bebinog razvoja: Šest meseci je uzbudljiva prekretnica u životu vaše bebe.…\nRedakcijaJune 19, 2018\nTamara PetkovicMarch 27, 2018\nBiljke za povećanje količine mleka\nNetipično iznenadno mucanje kod deteta


Goran Radonjić: Može li se prokockati +31? Može! - KOS magazin\nKošarkaši Strasbourga su ove godine igrali promjenljivo, a onda su u nekoliko utakmica pretrpjeli katastrofalne poraze i u gostima i na svom terenu od po 20–30 poena razlike. Svi su mislili da će završnica doigravanja da probudi igrače reprezentativnog trenera, ali Vincent Collet (na slici) je takođe ostao šokiran igrom svog tima. U drugoj utakmici prvog kruga play offa svi su vjerovali da je pronađen uspješan put za završnicu. U prvom dijelu uzvratne utakmice protiv Dijona su igrali ofanzivno i veoma upečatljivo, pa su imali prednost od ogromnih 31 poen razlike. Na poluvrijeme su otišli sa +29, a onda su u drugom dijelu utakmice šokirali svoje navijače.\nGosti su započeli dobro, ali ne toliko da bi bilo kome palo na pamet da bi ogromna prednost mogla da se istopi. Sve je išlo nizbrdo, a u drugom poluvremenu igrači Strasbourga su postigli samo 24 poena! Dijon je vidio svoju šansu i nanio najteži i najsramniji poraz (nakon produžetka). Publika je zvižducima ispratila tim i stručni štab, a Collet je izjavio da mu je to bilo najteže poluvrijeme u karijeri.\nVodeći Asvel je pobjedom u gostima još jednom (treći put uzastopno) nadigrao ekipu Le Mansa. Finalista Kupa Francuske je poražen protiv tima Zvezdana Mitrovića, a onda je u dva susreta doigravanja lider pokazao da je puno bolji tim, makar se niti jedna od utakmica nije završila velikom razlikom. Nakon eliminacije iz daljeg takmičenja Eric Bartecheky je umjesto analize igre i poraza njegovog tima novinare upoznao da je već potpisao ugovor na 3 godine sa Gravelines-Dunkerqueom.\nNanterre i Pau su jedini odigrali tri utakmice, a ukupno je bio bolji prvoligaš iz pariskog predgrađa. Interesantno je da je trećoj utakmici prisustvovao trener Asvela Mitrović, što ovde nije baš uobičajeno i svi su to prokomentarisali da je posjeta trenera crnogorske reprezentacije pokazatelj koliko se vodeći tim iz prvenstva ozbiljno priprema za naredne utakmice. Mitrović i Asvel će da imaju prednost domaćeg terena, a kako ovaj tim raspolaže sa većim brojem igrača to svi očekuju da će se dvojica ponajboljih trenera iz francuskog prvenstva sastati u finalnoj seriji.\nIgrači tima iz mediteranske Kneževine su nastavili da igraju odlično. Još jednom je Obradović potvrdio koliko je dobar trener jer su uspješnom nizu od kada je on došao na čelo “kneževa” dodao i dvije pobjede protiv Limogesa. Kikanović je na prvoj utakmici postigao 14 poena i još jednom bio veoma zapažen, dok je u drugoj utakmici najveći dio presjedio na klupi, postigavši samo 4 poena. Ekipa Saše Obradovića je u dvije četvrtfinalne utakmice ostvarila dvije pobjede, a koš razlika od 193–135 najbolje govori o tome da je u timu Limogesa nastalo skoro pa rasulo. Već odavno je klub uzdrman borbom za vlast. Već smo pisali da je u klupskom nadmudrivanju Céline Forte, bivša supruga rano preminulog predsjednika Frederica Fortea preuzela vlast. Na čelo kluba je postavila svog brata Yvesa Martineza, a u klub se ponovo vratio Richard Dacoury, nekadašnji kapiten CSP, i biće novi potpredsjednik. Drugi čuveni reprezentativac Francuske Stephane Ostrowski je dobio novu funkciju u marketingu kluba. Trener kluba François Peronnet je (makar ima potpisan ugovor na još godinu dana) već dobio otpusnicu, a novi glavni menadžer Limogesa Crawford Palmer je nagovjestio dolazak svog bivšeg trenera iz Juventuda kao novog stratega.\nTu se ne završava trenerska vrteška. Jean Denys Choulet je već najavio da neće ispuniti posljednju godinu ugovora sa Chalon sur Saoneom (na njegovo mjesto je već određen novi–stari trener Philippe Herve). Trener Gravelines-Dunkerquea Julien Mahe je preko novina saznao da neće više voditi svoj tim, makar se dolazak sada bivšeg trenera Le Mansa nagovještavao kao mogućnost.\nRezultati 1/4 play off utakmica: Nanterre – Pau 2–1 (101–65, 64–79, 84–69), Monaco – Limoges 2–0 (93–73, 62–90), Dijon – Strasbourg 2–0 (94–62, 85–89) i Asvel – Le Mans 2–0 (73–67, 63–70).


Za vreme vanrednog stanja, iz mnogih stanova i sa mnogih zgrada Grada Beograda vijorila se zastava Republike Srbije, koja je poklanjana građanima u skladu sa odlukom Grada Beograda. Zastavama se ogrću navijači u euforiji pobede, ali i svatovi na domaćim svadbama. Ovo obeležje neretko se nađe okačeno na konferencijama ili tribinama. Ipak, čini se da građani ne shvataju da zastava nije draperija ili dekoracija, već DRŽAVNI SIMBOL. Te baš u skladu sa Zakonom o izgledu i upotrebi grba, zastave i himne Republike Srbije (“Sl. glasnik RS”, br. 36/2009 – dalje: Zakon) jasno su propisana pravila kada, gde i na koji način se zastava postavlja i upotrebljava, ko sme da koristi koju vrstu zastave i na koji način.\nManje popularna informacija među građanima je da zastava Republike Srbije postoji u dva oblika, kao državna zastava i kao narodna zastava, i to u razmeri tri prema dva ( 3:2 ).\nGrađani ne razlikuju državnu od narodne zastave, pa nesvesno nepoštuju propise o njenom korišćenju i postavljanju. A Zakon je jasan. Državnu zastavu sa grbom mogu da upotrebljavaju samo državne institucije, ali ne i građani – slažu se u stavovima heraldičar, đakon Hadži Nenad M. Jovanović, direktor Centra za istraživanje pravoslavnog monarhizma kao i Nemanja Nenadić, programski direktor „Transparentnost Srbija“.\nPrema članu 18. Zakona, Državna zastava jeste horizontalna trobojka sa poljima istih visina, odozgo na dole: crvena, plava i bela, a preko svega je, centra pomerenog ka jarbolu za 1/7 ukupne dužine zastave – Mali grb.\nDok u skladu sa članom 19. Zakona, Narodna zastava jeste horizontalna trobojka sa poljima istih visina, odozgo na dole: crvena, plava i bela (dakle bez grba).\n“Ne može običan čovek na svojoj kući da drži zastavu sa grbom jer to nije državna institucija. Ni privatne firme na svojim objektima ne mogu da okače ovakvu trobojku. Zastava sa grbom se ne sme koristiti na svadbama, dočeku sportista i drugim proslavama. Za sve takve manifestacije građani bi trebalo da koriste narodnu zastavu. Jer opštenarodna veselja nisu državne ceremonije!”\nHeraldičar, đakon Hadži Nenad M. Jovanović, direktor Centra za istraživanje pravoslavnog monarhizma\nU Zakonu takođe jasno stoji i da trobojka ne sme biti izložena tako da dodiruje tlo, da služi kao podmetač, prostirka, zavesa, njome se ne smeju prikrivati vozila i drugi predmeti, ukrašavati konferencijski stolovi (ili da se koristi na koji drugi način kojim se narušava ugled i čast).\nBeograd 2020, izvor Radio Slobodna Evropa\nPrema Nenadićevim rečima, dodela Državnih zastava građanima ima jednu spornu dimenziju – Zakon.\n„To je pitanje Zakona o upotrebi zastave, grba i himne Republike Srbije jer tu postoje neka pravila koja bi mogla biti sporna u ovom slučaju zato što je državna zastava, ona koja ima grb na sebi, namenjena, pre svega, državnim organima, isticanju na zgradama tih organa ili u nekim službenim prilikama. Sa druge strane, zakon prepoznaje takozvanu narodnu zastavu, to je obična ,srpska trobojka’ koju bi građani mogli da koriste u raznim prilikama kao što su svadbe i slično“, kaže on.\nMeđutim, Zakon krše i državne institucije, pa su trobojke često spuštene duž jarbola ili prebačene preko samog jarbola poput obične tkanine ili su pak razapete između dve drvene letve, čime se ovaj državni simbol skrnavi. Mnoge institucije imaju jarbol u obliku ćiriličnog slova “G”, kako ističu mnogi heraldičari, što podseća na vešala kada se zastave okače vertikalno. Nije redak slučaj da se tada često iz neznanja naruši poredak boja. Kada se obeležje države kači vertikalno, crvena boja mora da bude najbliža boja do koplja/stuba/jarbola na kojem se vijori.\nJoš jedna od uočenih nepravilnosti koja se javlja pri isticanju Republičke zastave jeste kada se ona ističe sa drugim zastavama.\nKako član 30. Zakona definiše, ako se zastava Republike Srbije ističe pored neke druge zastave, ona se uvek nalazi s leve strane, spreda gledano. Izuzetno, zastava Republike Srbije nalazi se na desnoj strani, spreda gledano, od zastave strane države ili međunarodne organizacije ako se ta zastava ističe u Republici Srbiji prilikom zvanične posete ovlašćenog predstavnika strane države ili međunarodne organizacije.\nTakođe, zabranjena je i upotreba oštećene i pocepane zastave.\nOno što je interesantno, a Zakon ga uređuje jeste da zastava Republike Srbije se, po pravilu, ističe dok traje obdanica. Po noći i za vreme nepovoljnih atmosferskih prilika zastava se ne ističe. Izuzetno, zastava se može isticati i noću pod uslovom da je na odgovarajući način osvetljena.\nDakle da sumiramo – Razlika između državne i narodne zastave:\nkaznene odredbe koje predviđa zakon\nNovčanom kaznom od 50.000 do 500.000 dinara kazniće se pravno lice koje upotrebi zastavu u obliku koji nije utvrđen Ustavom i Zakonom o izgledu i upotrebi grba, zastave i himne Republike Srbije, kao i ako zastavu ili grb Republike Srbije upotrebi kao robni ili uslužni žig, uzorak, model ili bilo koji drugi znak za obeležavanje robe ili usluga . Još će se novčanom kaznom od 40.000 do 400.000 dinara kazniti za prekršaj pravno lice ako istakne zastavu ili grb Republike Srbije koji su oštećeni ili nepodobni za upotrebu , a fizičko lice – kaznom od 5.000 do 20.000 dinara.\nzanimljivosti koje nas prate |\nZastava je simbol koji pripada svima u jednoj državi. Deo je svih nas koje ona reprezentuje, bez obzira na politička, društvena ili kakva druga ubeđenja. Dakle prema svojim zastavama bi bilo poželjno da postupamo sa najvećim poštovanjem, pre svega jer poštujemo sebe lično, a potom i sve ono što ta zastava reprezentuje – to je ono što nas čini civilizovanom i otmenom zajednicom. Naravno, poštujmo i tuđa obeležja i uz puno uvažavanja ophodimo se prema njima, pokazivajući da umemo da cenimo druge i njihove simbole.\nIsticanje zastave je pravo svakog građanina Republike Srbije, ali isticanje odgovarajuće zastave i na odgovarajući način, kako naši zakoni, koje smo mi sami stvorili, to propisuju.\nPraviLaw savetuje i ohrabruje da kada vam neko pokloni zastavu u budućnosti, prihvatite je sa puno časti ALI istaknite samo onu koja odgovara statusnom položaju u kojem se nalazite (fizičko ili pravno lice) i na Zakonom propisan način.\nŠirimo znanje i budimo bolji ljudi nego što smo bili juče.\nIzvori: Paragraf.rs, Službeni Glasnik RS, Radio Slobodna Evropa, Novosti\npreviousProfesionalizam – osnova i indikatori | Pravilaw filozofija\nnextDron – regulativa, mogućnosti i privreda


Vesti online / Scena / Estrada / Na sceni kao bokser u ringu\nHari Varešanović (56) odavno je pronašao čarobnu formulu za uspeh. Nežnim, romantičnim pesmama osvojio je publiku, dame ga obožavaju, a on ne posustaje ni posle tri decenije karijere. I dalje peva o ljubavi, a od politike se drži podalje, kao i uvek.\nESTRADA 10+10 sa Slobom Radanovićem


23.02.2021. / 11:29\nGRADIŠKA – Pandemija virusa korona nije značajnije uticala na stanje u oblasti stanogradnje na području Gradiške – potražnja za stanovima je i dalje velika, ali je, zbog povećanih troškova gradnje, cijena stanova u porastu.\nKada je riječ o prodaji kuća, njih je u oglasima mnogo više i potražnja je manja. Srna\nTagovi: gradiskanekretninerast cijena


Mimo države BiH: Kinezi sa Srbijom i RS grade hidrocentrale na Drini – Biznis.ba\nNaslovnaAnalizeMimo države BiH: Kinezi sa Srbijom i RS grade hidrocentrale na Drini\nMimo države BiH: Kinezi sa Srbijom i RS grade hidrocentrale na Drini\nobjavljeno 19. jul 2019. u 19:24\nDan nakon što je u NSRS na štetu BiH, a u korist Hrvatske i kineskih kompanija, odlučeno da je gradnja Pelješkog mosta vitalni interes Srba, Kinezi velikodušno uzvraćaju Republici Srpskoj.\nPredstavnici kompanije China National Aero-technology International Engineering Corporation (AVIC) zainteresovani su za izgradnju tri hidroelektrane na rijeci Bistrici i Janjini, u istočnom dijelu RS.\nPotvrdio je ovo danas ministar energetike i rudarstva Republike Srpske (RS) Petar Đokić.\n– Predstavnici AVIC-a su ranije izrazili interesovanje da bi zajedno s nama željeli raditi na realizaciji projekta Buk Bijela, Foča i Paunci, za koje je RS usmjerna da ih realizuje s Vladom Srbije i oni će pratiti tu dinamiku, uz mogućnost da se pojave kao partneri i daju svoju ponudu kada oni i druge kompanije budu pozvani da to urade – rekao je Đokić novinarima u Banjoj Luci.\n– Zainteresovani su da analiziraju sve podatke kako bi možda postali naš partner i da zajedno realizujemo tu investiciju. Svjesni smo da postoje i drugi koji bi željeli graditi aerodrom u Trebinju, ali je ova kineska kompanija veoma specijalizovana za izgradnju aerodroma, jer proizvode i civilne i vojne avione – ustvrdio je Đokić.\n– Nadamo se početku jedne veoma uspješne saradnje i da će mnogo više kineskih preduzetnika dolaziti u BiH – kazao je Shuhe.\nPodsjetimo, Milorad Dodik jučer je prilikom obraćanja NSRS potvrdio da je glavni razlog njegovog zalaganja za gradnju Pelješkog mosta na štetu BiH uticaj Kine.\nPrema njegovim riječima, ukoliko bi na snagu stupio Zaključak koji osporava, bio bi stopiran projekat koji je gradi kineska kompanija.\n“Samim tim usložnili bismo odnose sa EU, ali i sa kineskim partnerima, koji su prisutni u RS i sa kojima razgovaramo o značajnim projektima u RS”, napomenuo je Dodik.